Na osnovu člana 102. stav (1) i člana 112. stav (2) Zakona o zaštiti okoliša ("Službene novine FBiH", broj 15/21), Federalno ministarstvo okoliša i turizma donosi

**PRAVILNIK**

**O POGONIMA, POSTROJENJIMA I SKLADIŠTIMA U KOJIMA SU PRISUTNE OPASNE SUPSTANCE KOJE MOGU DOVESTI DO NESREĆA VEĆIH RAZMJERA**

**POGLAVLJE I. OPĆE ODREDBE**

**Član 1.**

**(Predmet pravilnika)**

Ovim pravilnikom se utvrđuju pravila za sprječavanje nesreća većih razmjera u pogonima, postrojenjima i/ili skladištima koja mogu izazvati nesreće većih razmjera zbog prisutnosti opasnih supstanci iznad propisanih količina koje su definisane prilozima ovog pravilnika, obaveze operatera, sadržaj Izvještaja o stanju sigurnosti, sadržaj Informacije o sigurnosnim mjerama, sadržaj unutarnjih i vanjskih planova intervencije i druga pitanja važna za sprečavanje nesreća većih razmjera, u skladu sa Zakonom o zaštiti okoliša (u daljem tekstu: Zakon).

**Član 2.**

**(Područje primjene)**

(1) Ovaj pravilnik primjenjuje se na pogone, postrojenja i/ili skladišta koji podrazumijevaju cijelu lokaciju pod kontrolom određenog operatera, na kojoj su opasne supstance prisutne u jednom ili više pogona, postrojenja i/ili skladišta, uključujući zajedničke ili povezane infrastrukture ili djelatnosti.

(2) Odredbe ovog pravilnika ne primjenjuju se na:

1. vojne objekte, postrojenja ili skladišta;
2. opasnosti nastale jonizirajućim zračenjem koje potječe iz supstanci;
3. prijevoz opasnih supstanci cestovnim putem, željeznicom, unutarnjim plovnim putevima, morskim ili zračnim putem te izravno povezano posredno privremeno skladištenje, izvan objekata koji su obuhvaćeni ovim pravilnikom, uključujući utovar i istovar te prijevoz iz jednog u drugo prijevozno sredstvo na dokovima, molovima ili ranžirnim kolodvorima;
4. transport opasnih supstanci cjevovodima, uključujući crpne stanice, izvan objekata koji su obuhvaćeni ovim pravilnikom;
5. iskorištavanje, i to istraživanje, vađenje i preradu minerala u rudnicima i kamenolomima, uključujući i u obliku bušotina;
6. istraživanje i iskorištavanje minerala na moru, uključujući ugljikovodike;
7. skladištenje plina u podzemnim lokacijama na moru, uključujući lokacije namijenjene skladištenju i lokacije u kojima se također provodi istraživanje i iskorištavanje minerala, uključujući ugljikovodike;
8. odlagališta otpada, uključujući podzemno skladištenje otpada.

(3) Ne dovodeći u pitanje stav (2) tačke (e) i (h) ovog člana, u područje primjene ovog pravilnika uključeno je podzemno skladištenje plina na kopnu u prirodnim slojevima, akviferima, slanicima i iscrpljenim rudnicima te hemijski i toplinski postupci prerade i skladištenja povezani sa postupcima koji uključuju opasne supstance, kao i pogoni za zbrinjavanje bezvrijednih ostataka eksploatacije, uključujući jezera ili nasipe, koji sadrže opasne supstance.

**Član 3.**

**(Definicije)**

Za potrebe ovog pravilnika, slijedeći izrazi imaju ovo značenje:

1. „pogon, postrojenje i/ili skladište” znači pogon, postrojenje i/ili skladište koje se nalazi na cijeloj lokaciji pod kontrolom određenog operatera, na kojoj su opasne supstance prisutne u jednom ili više pogona, postrojenja i/ili skladišta, uključujući zajedničke ili povezane infrastrukture ili djelatnosti; oni mogu biti pogoni, postrojenja i/ili skladišta nižeg razreda ili ili višeg razreda;
2. „niži razred pogona, postrojenja i/ili skladišta” znači pogon, postrojenje i/ili skladište u kojem su opasne supstance prisutne u količinama koje su jednake ili veće od količina navedenih u Prilogu Ia. Dio 1. kolona 2. ili Prilogu Ia. Dio 2. Kolona 2., ali manje od količina navedenih u Prilogu Ia. Dio 1. Kolona 3. ili Prilogu Ia. Dio 2. kolona 3. iz člana 4. ovog pravilnika, prema potrebi koristeći pravilo zbrajanja utvrđeno u Bilješci uz Prilog Ia.;
3. „viši razred pogona, postrojenja i/ili skladišta” znači pogon, postrojenje i/ili skladište u kojem su opasne supstance prisutne u količinama koje su jednake ili veće od količina navedenih u Prilogu Ia. Dio 1. kolona 3. ili Prilogu Ia. Dio 2. kolona 3., prema potrebi koristeći pravilo zbrajanja utvrđeno u Bilješci uz Prilog Ia.;
4. „susjedni pogon, postrojenje i/ili skladište” znači objekat koji se nalazi toliko blizu drugog objekta da povećava rizik ili posljedice nesreće većih razmjera, koji je obuhvaćen područjem primjene ovog pravilnika;
5. „novi pogon, postrojenje i/ili skladišta” znači objekat koji je izgrađen ili započeo sa radom nakon stupanja na snagu Zakona, odnosno objekat koji zbog izmjena u njegovim pogonima, postrojenjima i/ili skladištima ili djelatnostima, koje uzrokuju promjenu njegovog popisa opasnih tvari prelazi iz kategorije nižeg razreda u kategoriju višeg razreda i obratno;
6. „postojeći pogon, postrojenje i/ili skladište” znači objekat koji je izgrađen ili započeo sa radom prije stupanja na snagu Zakona, a pritom ostaje razvrstan kao objekat nižeg razreda ili objekat višeg razreda;
7. „drugi objekat” znači objekat nižeg razreda koji danom stupanja na snagu Zakona ili kasnije postaje objekat višeg razreda ili obrnuto na istoj lokaciji koja je obuhvaćena primjenom ovog pravilnika, iz razloga koji nisu navedeni u prethodnoj tački e. (odnosi se na novi objekat);
8. „smjesa” znači smjesa ili otopina koja se sastoji od dvije ili više supstanci;
9. „prisutnost opasnih supstanci” znači stvarna ili očekivana prisutnost opasnih supstanci u objektu ili opasnih supstanci za koje je razumno predvidjeti da mogu nastati za vrijeme gubitka kontrole nad procesima, uključujući djelatnosti skladištenja, u bilo kojem pogonu, postrojenju i/ili skladištu unutar objekta, u količinama koje su jednake ili veće od propisanih količina iz Priloga Ia. Dio 1. ili Priloga Ia. Dio 2. iz člana 4. ovog pravilnika;
10. „inspekcija” znači sve radnje, uključujući obilaske mjesta, provjere unutarnjih mjera, sistema i izvješća te dodatne dokumente i daljnje aktivnosti, ako su potrebne, koje poduzima nadležna inspekcija ili se one poduzimaju u njihovo ime, da bi se provjerilo ispunjavaju li objekti zahtjeve ovog pravilnika i da bi ih se podržalo u tome.

**Član 4.**

**(Opasne supstance i kriteriji za njihovo određivanje)**

(1) Supstance koje se smatraju opasnima i količine tih supstanci na koje se primjenjuju odredbe ovog pravilnika utvrđene su u Prilozima Ia. i Ib. ovog pravilnika i čine njegov sastavni dio.

(2) Kriteriji kada će se smatrati da su u objektu prisutne male količine opasnih supstanci iz stava 1. ovoga člana, utvrđeni su u Prilogu Ia. u dijelovima 1. i 2., u koloni 2., odnosno prema popisu iz Priloga Ib. u koloni 2. (niži razred objekta) ovog pravilnika.

(3) Kriteriji kada će se smatrati da su u objektu prisutne velike količine opasnih supstanci iz stava 1. ovoga člana, utvrđeni su u Prilogu Ia. u dijelovima 1. i 2., u koloni 3., odnosno prema popisu iz Priloga Ib. u koloni 3. (viši razred objekta) ovog pravilnika.

(4) U skladu sa stavom (1) člana 112. Zakona, iznimno od Priloga Ia., odnosno Priloga Ib. ovog pravilnika, opasnim supstancama u smislu ovog pravilnika smatrat će se i supstance čiju prisutnost operater utvrdi u objektu u količinama koje su manje od graničnih količina utvrđenih u Prilogu Ia. u dijelovima 1. i 2., u koloni 2., odnosno prema popisu u Prilogu Ib. u koloni 2. ovog pravilnika, ukoliko Federalno ministarstvo okoliša i turizma (u daljem tekstu: Federalno ministarstvo) na osnovu Izvještaja o stanju sigurnosti utvrdi vjerovatnost domino učinka.

**POGLAVLJE II. OBAVEZE OPERATERA**

**Član 5.**

**(Procjena opasnosti od nesreća većih razmjera za određenu opasnu supstancu)**

(1) U skladu sa stavom (3) člana 104. Zakona, operater će prilikom obavještavanja Federalnog ministarstva i dostaviti obavezne informacije koje su potrebne za procjenu svojstava dotične opasne supstance, u smislu opasnosti za zdravlje, fizičkih opasnosti i opasnosti za okoliš, a koje uključuju:

a) detaljan popis svojstava koja su potrebna za procjenu mogućnosti da opasna supstanca prouzroči fizičku štetu, štetu za zdravlje ili štetu u okolišu;

b) fizikalna i hemijska svojstva (na primjer molekularnu masu, pritisak zasićene vodene pare, inherentnu toksičnost, vrelište, reaktivnost, viskoznost, topljivost i druga relevantna svojstva);

c) svojstva vezana uz opasnosti za zdravlje i fizičke opasnosti (na primjer, reaktivnost, zapaljivost, toksičnost, zajedno s dodatnim čimbenicima, kao što su način napada na tijelo, omjer ozljeda i smrtnosti, dugoročni učinci i druga relevantna svojstva);

d) svojstva vezana uz opasnosti za okoliš (na primjer ekotoksičnost, postojanost, bioakumulacija, mogućnost dalekosežnog prijenosa u okolišu i druga relevantna svojstva);

e) ako postoji, razvrstavanje supstanci ili smjese na nivou Federacije BiH;

f) informacije o radnim uvjetima koji su specifični za supstancu (na primjer temperatura, tlak i drugi relevantni uvjeti) i pod kojima se opasna supstanca skladišti, koristi i/ili može biti prisutna u slučaju predvidljivih neuobičajenih radnji ili nesreće, kao što je požar.

(2) Prilikom dostavljanja informacija navedenih u stavu (1) ovog člana, operater će posebno uzeti u obzir slijedeće informacije koje se temelje na jednoj ili više od sljedećih karakteristika:

a) fizički oblik opasne supstance u uobičajenim uvjetima prerade ili rukovanja ili kod neplaniranog gubitka sadržaja;

b) inherentna svojstva opasne supstance, posebno ona vezana uz raspršivanje u scenariju nesreće većih razmjera, kao što su molekularna masa i tlak zasićene vodene pare;

c) najveća koncentracija supstance u slučaju smjesa.

(3) Za potrebe tačke a) stava (2), također bi trebalo, gdje je potrebno, voditi računa o zadržavanju sadržaja i običnoj ambalaži opasne supstance.

(4) Ukoliko operater smatra da opasna supstanca ne predstavlja opasnost od nesreće većih razmjera u smislu stava (3) člana 104. Zakona, on o tome obavještava Federalno ministarstvo kojem dostavlja popratno obrazloženje, koje će uključivati i informacije iz stavova (1) i (2) ovog člana pravilnika.

**Član 6.**

**(Obaveze operatera o obavijesti o pogonu, postrojenju i/ili skladištu koje može izazvati nesreću većih razmjera)**

(1) U skladu sa stavom (1) člana 102. i stavom (1) člana 104. Zakona, operater će utvrditi postojanje opasnih supstanci u pogonu, postrojenju i/ili skladištu prema vrstama i količinama i o tome obavijestiti Federalno ministarstvo ispunjavanjem obrasca obavijesti operatera o pogonu, postrojenju i/ili skladištu koje može izazvati nesreće većih razmjera iz Priloga II. ovog pravilnika i čini njegov sastavni dio, za sljedeća postrojenja:

1. za pogon, postrojenje i/ili skladište koje će se graditi ili rekonstruirati najmanje tri mjeseca prije početka gradnje, odnosno za postojeće pogone, postrojenja i/ili skladišta najkasnije u roku od tri mjeseca prije isteka važeće okolinske dozvole;
2. za postojeće pogone, postrojenja i/ili skladišta:

* u slučaju rekonstrukcije, odnosno promjena u proizvodnji i radu;
* u slučaju značajnijeg povećanja količine ili značajnijih promjena prirode ili fizičkog oblika prisutne opasne supstance u odnosu na podatke navedene u obavijesti koju je operater dostavio ranije;
* u slučaju bilo kakve promjene postupaka u kojima se opasna supstanca koristi s obzirom na promjenu naravi ili količine opasnih supstanci, koje izmjene bi mogle znatno utjecati na opasnost od nesreća većih razmjera;
* u slučaju trajnog prestanka rada postrojenja.

(2) Uz popunjen obrazac obavijesti iz Priloga II. ovog pravilnika, operater je dužan priložiti i potpisanu Izjavu o tačnosti, istinitosti i potpunosti podataka koji su sadržani u obrascu, a koju zakonski zastupnik operatera pod moralnom, materijalnom i krivičnom odgovornošću daje pred nadležnim organom (općina ili notar). Obrazc izjave nalazi se u Prilogu IV. koji je sastavni dio ovog pravilnika.

(3) Za one dijelove obavijesti o pogonu, postrojenju i/ili skladištu koje može izazvati nesreću većih razmjera koji zbog industrijskih, trgovinskih ili poslovnih tajni, javne sigurnosti i/ili državne odbrane nisu dostupni za javnost, operater je dužan potkrijepiti odgovarajućim odobrenjima nadležnih organa ovisno o području na koji se odnosi tajnost podataka.

(4) Nadležni organ iz stava (3) ovog člana može odlučiti i da se ne otkriju određeni dijelovi obavijesti ili Izvještaja o stanju sigurnosti. U takvim slučajevima i po odobrenju tog organa, operater Federalnom ministarstvu dostavlja izmijenjenu obavijest ili Izvještaj o stanju sigurnosti, iz kojih su isključeni ti dijelovi, uz dokaz relevantnih odobrenja.

**Član 7.**

**(Obaveze operatera u vezi Plana sprječavanja nesreća većih razmjera)**

(1) Uz popunjen obrazac obavijesti iz Priloga II. ovog pravilnika, operater i nižeg i višeg razreda pogona, postrojenja i/ili skladišta koje može izazvati nesreće većih razmjera u skladu sa Prilogom Ia., Dio 1 i Dio 2. ovog pravilnika, dužan je izraditi Plan sprječavanja nesreća većih razmjera (u daljem tekstu: Plan) za pogon, postrojenje i/ili skladište koje će se graditi ili rekonstruirati najmanje tri mjeseca prije početka gradnje, odnosno za postojeće pogone, postrojenja i/ili skladišta najkasnije u roku od tri mjeseci prije isteka važeće okolinske dozvole.

(2) Operater izrađuje Plan putem registriranog pravnog lica sa liste koju donosi Federalno ministarstvo posebnim propisom i dostavlja ga uz zahtjev za izdavanje okolinske dozvole u skladu sa stavom (3) člana 86. Zakona.

(3) Operater provodi Plan sa odgovarajućim sredstvima, strukturama i sistemima upravljanja sigurnošću, razmjerno opasnostima od nesreća većih razmjera i složenosti organizacije ili djelatnosti pogona ili postrojenja.

(4) Prilikom izrade Plana obavezno se uzimaju u obzir sljedeći elementi:

1. sistem upravljanja sigurnošću razmjeran je opasnostima, industrijskim djelatnostima i složenosti organizacije u pogonu, postrojenju i/ili skladištu te se temelji na procjeni rizika; ovdje bi trebao uključivati dio općeg sistema upravljanja koji uključuje organizacijsku strukturu, odgovornosti, prakse, postupke, procese i sredstva za određivanje i provođenje politike sprečavanja nesreća većih razmjera;
2. u okviru sistema upravljanja sigurnošću rješavaju se sljedeća pitanja:

* organizacija i osoblje – uloga i odgovornost osoblja uključenog u upravljanje velikim opasnostima na svim razinama organizacije, zajedno s mjerama poduzetim radi podizanja svijesti o potrebi za stalnim poboljšanjem. Prepoznavanje potreba za osposobljavanjem tog osoblja i osiguravanje da se to osposobljavanje provodi. Uključivanje zaposlenika i osoblja kooperanata koji rade u objektu, a važni su sa stajališta sigurnosti;
* identifikacija i procjena velikih opasnosti — usvajanje i provođenje postupaka za sistemsku identifikaciju velikih opasnosti koje proizlaze iz uobičajenog i neuobičajenog rada, uključujući djelatnosti kooperanata, prema potrebi, i procjena njihove vjerojatnosti i ozbiljnosti;
* operativni nadzor — usvajanje i provođenje postupaka i uputa za siguran rad, uključujući održavanje postrojenja, procesa i opreme, te za upravljanje alarmima i za privremene zastoje; uzimajući u obzir raspoložive informacije o najboljoj praksi za nadzor i kontrolu da bi se smanjio rizik od greške u sistemu; upravljanje i kontrola rizika povezanih sa starenjem i korozijom opreme ugrađene u objekat; popis opreme objekta, strategija i metodologija nadzora i kontrole stanja opreme; odgovarajuće dodatne mjere i sve potrebne protumjere;
* upravljanje promjenom — usvajanje i provođenje postupaka za planiranje izmjena ili projektiranje novih postrojenja, procesa ili skladišta;
* planiranje za slučaj opasnosti — usvajanje i provođenje postupaka za identifikaciju predvidljivih slučajeva opasnosti sustavnom analizom za pripremu, ispitivanje i preispitivanje planova za reagiranje na takve slučajeve opasnosti i osiguravanje posebne obuke za dotično osoblje. Ta se obuka pruža cjelokupnom osoblju koje radi u objektu, uključujući odgovarajuće osoblje kooperanata;
* praćenje rada objekta — usvajanje i provođenje postupaka za stalnu procjenu usklađenosti s ciljevima koji su utvrđeni u operaterovom Planu sprečavanja nesreća većih razmjera i sistemu upravljanja sigurnošću te mehanizmi za istragu i poduzimanje korektivnih mjera u slučaju nesukladnosti. Ti postupci obuhvaćaju operaterov sistem za izvještavanje o nesrećama većih razmjera ili „jedva izbjegnutim nesrećama”, posebno onima u kojim su zakazale zaštitne mjere, te istragu i naknadno praćenje istih na temelju naučenih lekcija. Ti bi postupci također mogli uključivati radne pokazatelje, kao što su pokazatelji uspješnosti vezani uz sigurnost (safety performance indicators - SPI) i/ili drugi odgovarajući pokazatelji uspješnosti;
* revizija i preispitivanje — usvajanje i provođenje postupaka za redovitu sistemsku procjenu Plana sprečavanja nesreća većih razmjera te djelotvornosti i primjerenosti sistema upravljanja sigurnošću; dokumentirano preispitivanje uspješnosti Plana i sistema upravljanja sigurnošću te njegovo ažuriranje koje provodi više rukovodeće osoblje, uključujući razmatranje i uvođenje potrebnih izmjena na temelju revizije i preispitivanja.

(5) Operater redovito preispituje i, ako je potrebno, ažurira Plan najmanje svakih pet godina i dostavlja ga Federalnom ministarstvu bez odgađanja, u skladu sa članom 106. stav (3) Zakona.

**Član 8.**

**(Zahtjevi koje treba ispuniti u svrhu sprječavanja nesreća većih razmjera)**

(1) Operater će obaveze iz člana 7. ovog pravilnika ispuniti na način da poduzme sve potrebne mjere da bi spriječio nesreće većih razmjera i ograničio njihove posljedice po zdravlje ljudi i okoliš.

(2) Operater je dužan, između ostalog, da:

1. poduzme sve neophodne mjere kako bi osigurao da bilo kakva ispuštanja/istjecanja opasnih supstanci, poplava, požar, eksplozija ili bilo koja druga okolnost koja može dovesti do nesreća većih razmjera:

* budu spriječeni unutar pogona, postrojenja i/ili skladišta;
* u jednom pogonu, postrojenju i/ili skladištu ne mogu imati uticaj na druge pogone, postrojenja i/ili skladišta unutar cjelokupne lokacije koja se nalazi pod kontrolom operatera;
* pogon, postrojenje i/ili skladište neće imati negativan učinak na susjedne pogone, postrojenja i/ili skladišta;
* nastali izvan pogona, postrojenja i/ili skladišta ne mogu djelovati na pogon, postrojenje i/ili skladište u smislu negativnog uticaja na njegovu sigurnost.

1. opremi pogon, postrojenje i/ili skladište odgovarajućom sigurnosnom opremom (alarmom, sigurnosnim kamerama, kodiranim pristupom i sl.) te odgovarajućom signalizacijom o posebnoj pozornosti prilikom rukovanja sa pogonom, postrojenjem i/ili skladište, koje koristi opasne supstance;
2. opremi pogon, postrojenje i/ili skladište uređajima za mjerenje i kontrolu koji će funkcionisati nezavisno i biti fizički odvojeni od sigurnosnog sistema;
3. ne dozvoli pristup pogonu, postrojenju i/ili skladištu neovlaštenim i/ili nezaposlenim licima.

(3) Osim mjera iz stava (2) ovog člana, sa ciljem sprječavanja nesreća većih razmjera, operater će:

1. procjeniti moguće posljedice na ljude, imovinu i okoliš i predočiti ih u više vjerovatnih scenarija, uključujući najgori i najbolji scenario sa izračunatim obimom uticaja;
2. poduzeti sve neophodne mjere da u slučaju nesreće većih razmjera ne bi došlo do uticaja opasnih supstanci na infrastrukturu područja oko postrojenja (kanalizaciju, cjevovode, elektro-mrežu i sl.);
3. poduzimati sve neophodne mjere da u slučaju nesreće većih razmjera ne dođe do dodatnog negativnog djelovanja iz infrastrukturnih dijelova postrojenja (kanalizacije, cjevovoda, elektro-mreže i sl.);
4. poduzmati sve tehničke i organizacijske mjere prilikom rada postrojenja u smislu obučenog osoblja, njihove lične zaštite, uvođenja posebnih pravila prilikom rukovanja pogonom, postrojenjem i/ili skladištem i druge mjere koje će obezbjediti zaposlenike, rukovaoce i opremu.

(4) Kako bi se obezbjedila redovna kontrola i praćenje rada pogona, postrojenja i/ili skladišta, operater će:

1. nadzirati rad sigurnosnih sistema i opreme unutar pogona, postrojenja i/ili skladišta, te ih redovito održavati po pitanju njihove sigurnosti;
2. redovno održavati pogon, postrojenje i/ili skladište i vršiti popravke u skladu sa najbolje raspoloživim tehnikama;
3. preduzimati sve neophodne mjere opreza kako bi spriječilo nepravilno rukovanje u pogonu, postrojenju i/ili skladištu i/ili nepravilno rukovanje opasnim supstancama;
4. preduzimati sve neophodne mjere isticanja odgovarajućih uputa prilikom rukovanja u pogonu, postrojenju i/ili skladištu i/ili rukovanju opasnim supstancama u redovnom radnom vremenu, kao i u slučaju vanrednih situacija;
5. osigurati odgovarajuću obuku zaposlenika prilikom rada u pogonu, postrojenju i/ili skladištu, a posebno prilikom uvođenja novih tehnologija, te u slučaju opasnosti i vanrednih situacija.

**POGLAVLJE III. IZVJEŠTAJ O STANJU SIGURNOSTI**

**Član 9.**

**(Obaveza izrade Izvještaja o stanju sigurnosti)**

(1) U skladu sa stavom (1) člana 102. i stavom (1) člana 107. Zakona, ukoliko operater utvrdi da je u njegovom pogonu, postrojenju i/ili skladištu prisutna velika količina opasne supstance, odnosno da pogon, postrojenje i/ili skladište pripada višem razredu u skladu sa Prilogom Ia., Dio 1. kolona 3. i Dio 2. kolona 3. ovog Pravilnika, osim dokumenata iz čl. 6. i 7. ovog pravilnika, dužan je izraditi i Izvještaj o stanju sigurnosti.

(2) Izvještajem o stanju sigurnosti, u skladu sa članom 10. ovog pravilnika, operater dokazuje:

1. da je započeo sa primjenom Plana sprečavanja nesreća većih razmjera i sistema upravljanja sigurnošću za njegovu provedbu u skladu sa informacijama utvrđenim u stavu (4) člana 7. ovog pravilnika;
2. da su identificirane opasnosti od nesreća većih razmjera i mogući scenariji nesreće većih razmjera te da su poduzete potrebne mjere da bi se te nesreće spriječile i da bi se ograničile njihove posljedice za zdravlje ljudi i okoliš;
3. da se vodilo računa o dostatnoj sigurnosti i pouzdanosti pri projektiranju, izgradnji, funkcioniranju i održavanju svakog pogona, postrojenja, skladišta, opreme i infrastrukture za njegovo funkcioniranje, koji su povezani s opasnostima od nesreća većih razmjera unutar objekta;
4. da su izrađeni unutrašnji planovi za slučaj opasnosti i pružanja informacija da bi se omogućila izrada vanjskog plana za slučaj opasnosti;
5. pružanje dostatnih informacija nadležnom organu da bi se omogućilo donošenje odluka u pogledu identifikacije novih aktivnosti ili promjena na postojećim objektima.

(3) Operater može osigurati izradu Izvještaja o stanju sigurnosti putem registriranog pravnog lica sa liste koju donosi Federalno ministarstvo posebnim propisom i dostavlja ga uz zahtjev za izdavanje okolinske dozvole u skladu sa stavom (3) člana 86. Zakona.

(4) Ovlašteno pravno lice u smislu stava (3) ovog člana koje izrađuje Izvještaj o stanju sigurnosti, odgovorno je za istinitost, tačnost, stručnu utemeljenost i udovoljavanje propisanim zahtjevima u vezi s izradom i sadržajem Izvještaja, koji proizlaze iz odredbe člana 107. Zakona i odredaba ovog člana pravilnika.

**Član 10.**

**(Sadržaj Izvještaja o stanju sigurnosti)**

(1) Izvještaj o stanju sigurnosti mora sadržavati slijedeće podatke i informacije.

1. Informacije o sistemu upravljanja i organizaciji objekta radi sprečavanja nesreća većih razmjera. Te informacije moraju sadržavati podatke utvrđene u stavu (4) člana 8. ovog Pravilnika.
2. Opis lokacije područja pogona, postrojenja i/ili skladišta sadrži:
3. opis objekta i njegovog okoliša, uključujući geografski položaj, meteorološke, geološke, hidrografske uvjete i, prema potrebi, njegovu historiju;
4. popis pogona, postrojenjâ i/ili skladišta i drugih djelatnosti objekta koje bi mogle predstavljati opasnost od nesreće većih razmjera;
5. na temelju raspoloživih informacija, popis susjednih objekata i lokacija koje ne potpadaju pod ovaj pravilnik, područja i projekata koji bi mogli uzrokovati ili povećati rizik od ili posljedice nesreće većih razmjera i domino-efekta;
6. opis područja u kojima može doći do nesreće većih razmjera.
7. Opis pogona, postrojenja i/ili skladišta sadrži:
8. opis glavnih aktivnosti i proizvoda iz dijelova objekta koji su važni sa stajališta sigurnosti, izvora rizika od nesreća većih razmjera i uvjeta pod kojima bi moglo doći do tih nesreća, zajedno s opisom predloženih preventivnih mjera;
9. opis procesa, posebno radnih metoda, prema potrebi uzimajući u obzir raspoložive informacije o najboljoj praksi;
10. opis opasnih supstanci što uključuje:

* označivanje opasnih supstanci: hemijsko ime, CAS broj, ime prema IUPAC nomenklaturi,
* najveću količinu opasnih supstanci koje su prisutne ili bi mogle biti prisutne;
* fizikalne, hemijske, toksikološke karakteristike i oznaka opasnosti, kako neposrednih tako i odgođenih, za zdravlje ljudi i okoliš;
* fizikalna i hemijska svojstva u uobičajenim uvjetima korištenja i predvidljivim uvjetima u slučaju nesreće.

1. Opis i analiza rizika nesreće i načini sprečavanja sadrži:
2. detaljan opis mogućih scenarija nesreća većih razmjera i njihove vjerovatnoće ili uvjeta pod kojima do njih dolazi, uključujući pregled događaja koji mogu pokrenuti svaki od tih scenarija, s tim da uzroci mogu biti unutar ili izvan pogona, postrojenja i/ili skladišta; uključujući posebno:

* operativne uzroke;
* vanjske uzroke, poput onih koji se odnose na domino-efekt, lokacije koje nisu obuhvaćene ovim pravilnikom, područja i projekata koji bi mogli uzrokovati ili povećati rizik od nesreća većih razmjera ili posljedice nesreće većih razmjera;
* prirodne uzroke, na primjer, zemljotrese ili poplave;

1. procjena obima i ozbiljnosti posljedica utvrđenih nesreća većih razmjera, uključujući karte, slike ili, prema potrebi, ekvivalentne opise u kojima su prikazana područja koja bi mogla biti pogođena takvim nesrećama, a koje proizlaze iz objekta;
2. preispitivanje prošlih nesreća i incidenata vezanih uz korištenje istih supstanci i procesa, razmatranje spoznaja koje su iz njih proizašle i eksplicitno upućivanje na posebne mjere koje su poduzete radi sprečavanja takvih nesreća;
3. opis tehničkih parametara i opreme koja se koristi za sigurnost postrojenja.
4. Mjere zaštite i reagiranja radi ograničavanja posljedica nesreće većih razmjera sadrži:
5. opis opreme ugrađene u pogon, postrojenje i/ili skladište radi ograničavanja posljedica nesreća većih razmjera za zdravlje ljudi i okoliš, uključujući na primjer sisteme otkrivanja/zaštite, tehničke uređaje za ograničavanje obima nenamjernih ispuštanja, uključujući raspršivanje vode, raspršivanje pare; hvatače ili sabirne posude za slučaj opasnosti; zaporne ventile; inercijske sisteme; retencije vode za gašenje požara;
6. organizacija uzbunjivanja i reagiranja;
7. opis unutrašnjih ili vanjskih sredstava koja je moguće aktivirati;
8. opis tehničkih i drugih mjera relevantnih za ograničavanje uticaja nesreće većih razmjera.

(2) Osim obaveznih podataka i informacija iz stava (1) ovog člana, Izvještaj o stanju sigurnosti obavezno sadrži i Unutrašnji plan intervencije čiji je sadržaj definisan čl. 15. ovog pravilnika.

(3) U Izvještaju o stanju sigurnosti, operater je dužan navesti podatke neophodne za izradu Vanjskog plana od strane Federalne uprave civilne zaštite čiji je sadržaj definisan članom 16. ovog pravilnika, a u cilju definisanja mjera zaštite i aktivnosti koje će se poduzeti izvan postrojenja u slučaju nesreće većih razmjera.

(4) Ukoliko se informacije sadržane u Izvještaju o stanju sigurnosti nisu mijenjale, operater nije obavezan dostaviti Izvještaj u ostavljenom roku, ali je istovremeno dužan o tome obavijestiti Federalno ministarstvo u okviru Informacije o sigurnosnim mjerama, u skladu sa članom 110. Zakona.

(5) Ukoliko su se informacije sadržane u Izvještaju djelomično promijenile, operater dostavlja sve izmijenjene dijelove Izvještaja o stanju sigurnosti Federalnom ministarstvu u roku od šest mjeseci od dana nastale promjene.

(6) Kako bi se provjerile informacije kojima se tvrdi da nisu nastupile promjene ili da su promjene djelimično nastupile u odnosu na prethodni Izvještaj o stanju sigurnosti u vezi sa stavovima (4) i (5) ovog člana, Federalno ministarstvo obavijestit će nadležni inspekcijski organ o potrebi utvrdjivanja činjeničnog stanja na terenu.

(7) Podaci u obrascu obavijesti o prisutnosti opasnih supstanci iz Priloga II. ovog pravilnika dostavljeni u Registar nesreća većih razmjera, čiji je sadržaj i način vođenja definisan posebnim propisom u skladu sa stavom (2) člana 111. Zakona, moraju biti istovjetni podacima sadržanim u Izvještaju o stanju sigurnosti.

**Član 11.**

**(Dostavljanje Plana sprječavanja nesreća većih razmjera i/ili Izvještaja o stanju sigurnosti)**

(1) U skladu sa stavom (3) člana 86. Zakona, Plan sprječavanja nesreća većih razmjera i/ili Izvještaj o stanju sigurnosti dostavlja se Federalnom ministarstvu uz zahtjev za izdavanje okolinske dozvole.

(2) Federalno ministarstvo će dostavljeni Plan sprječavanja nesreća većih razmjera i/ili Izvještaj o stanju sigurnosti dostaviti Federalnoj upravi civilne zaštite na prethodno mišljenje.

(3) Nakon što se utvrdi da je Plan sprječavanja nesreća većih razmjera i/ili Izvještaj o stanju sigurnosti u skladu sa odredbama Zakona i ovog pravilnika, Federalno ministarstvo će nastaviti postupak izdavanja okolinske dozvole.

(4) Uz Plan sprječavanja nesreća većih razmjera i/ili Izvještaj o stanju sigurnosti, operater je dužan priložiti i potpisanu Izjavu o tačnosti, istinitosti i potpunosti podataka koji su sadržani u obrascu, a koju zakonski zastupnik operatera pod moralnom, materijalnom i krivičnom odgovornošću daje pred nadležnim organom (općina ili notar). Obrazac izjave nalazi se u Prilogu IV. koji je sastavni dio ovog pravilnika.

**Član 12.**

**(Obaveza ažuriranja Plana sprječavanja nesreća većih razmjera i/ili Izvještaja o stanju sigurnosti)**

(1) U skladu sa stavom (2) člana 107. Zakona, operater je dužan ažurirati Izvještaj o stanju sigurnosti te u tom smislu izvršiti dopune podataka i informacija, uključujući i Plan, iz člana 7. ovog pravilnika, i to:

1. svakih 5 godina od posljednjeg Izvještaja o stanju sigurnosti,
2. bez odlaganja, u slučaju bilo kakve promjene, rekonstrukcije uključujući i slučaj prestanka rada pogona/postrojenja/skladišta, a najkasnije u roku od 60 dana od značajne promjene:

– u postrojenju;

– u skladišnom prostoru;

– u postupku u kojem se koristi opasna supstanca;

– u količini, prirodi, agregatnom stanju opasne supstance u poređenju sa podacima sadržanim u postojećem Izvještaju o stanju sigurnosti;

1. u bilo koje drugo vrijeme na inicijativu operatera ili na zahtjev Federalnog ministarstva:

– iz razloga uzimanja u obzir saznanja o novim činjenicama ili novim tehnološkim spoznajama o sigurnosnim pitanjima, uključujući spoznaje koje proizlaze iz analize nesreća ili, u mjeri u kojoj je to moguće, iz izbjegnutih nesreća;

– u slučaju bilo kakvih saznanja i pretpostavki o promjenama glede mogućih bitnih posljedica u vezi s opasnostima povezanima sa nesrećom većih razmjera.

(2) U slučaju tačke c) stava (1) ovog člana, ažurirani Izvještaj o stanju sigurnosti ili njegovi ažurirani dijelovi dostavljaju se Federalnom ministarstvu bez odgađanja.

(3) Federalno ministarstvo će dostaviti ažurirani Izvještaj o stanju sigurnosti ili njegove ažurirane dijelove Federalnoj upravi civilne zaštite na prethodno mišljenje.

(4) Nakon što dopuni, odnosno izmijeni Izvještaj o stanju sigurnosti, u smislu odredbe stava (1) ovog člana, Federalno ministarstvo će dati saglasnost na taj dopunjeni i/ili izmijenjeni Izvještaj o stanju sigurnosti kroz rješenje o izdavanju okolinske dozvole u skladu sa Zakonom.

(5) Kada se utvrdi da Izvještaj o stanju sigurnosti ne ispunjava sve zahtjeve prema odredbama ovog pravilnika, Federalno ministarstvo će obavijestiti operatera da uskladi Izvještaj o stanju sigurnosti u roku koji nije duži od 30 dana, te će zaustaviti proces izdavanja okolinske dozvole dok se Izvještaj ne uskladi sa uputama.

(6) Ukoliko Federalno ministarstvo utvrdi da postoji ozbiljno kršenje mjera zaštite od nesreća većih razmjera u vezi sa stavom (5) ovog člana, obavjestit će nadležni inspekcijski organ o potrebi zabrane stavljanja u rad ili nastavka rada dotičnog objekta.

(7) Federalno ministarstvo će donijeti jedinstveno rješenje kojim se odobrava ili odbija okolinska dozvola uz poseban dio u dispozitivu rješenja koji će se odnositi na pogone, postrojenja i/ili skladišta koji mogu izazvati nesreće većih razmjera.

(8) Sve procesne radnje koje nisu regulisane Zakonom i ovim pravilnikom, provodit će se u skladu sa odredbama Zakona o upravnom postupku FBIH („Službene novine Federacije BiH“, br. 2/98 i 48/99).

**POGLAVLJE IV. UNUTRAŠNJI I VANJSKI PLANOVI INTERVENCIJE**

**Član 13.**

**(Sadržaj Unutrašnjeg plana intervencije)**

(1) U skladu sa članom 113. Zakona, operater je za viši razred pogona/postrojenja/skladišta u skladu sa Prilogom Ia., Dio 1. kolona 3. i Dio 2. kolona 3. ovog Pravilnika dužan izraditi Unutrašnji plan intervencije sa sadržanim mjerama koje će se preduzeti u slučaju nesreće većih razmjera.

(2) Unutrašnji plan intervencije obavezno sadrži:

1. imena ili položaje osoba koje su ovlaštene za pokretanje hitnih postupaka i osoba koja je odgovorna za mjere ublažavanja posljedica na mjestu događanja i njihovu koordinaciju;
2. ime ili položaj osobe koja je odgovorna za povezivanje sa Federalnom upravom civilne zaštite zaduženom za vanjski plan intervencije;
3. za predvidljive uvjete ili događaje koji bi mogli biti značajni za izbijanje nesreće većih razmjera, radnje koje treba poduzeti da bi se ti uvjeti i događaji držali pod kontrolom te da bi se ograničile njihove posljedice, što uključuje i opis sigurnosne opreme te raspoloživih sredstava;
4. organizaciju ograničavanja rizika za osobe na mjestu događanja, uključujući i načine upozoravanja i očekivano ponašanje osoba po primitku upozorenja;
5. organizaciju ranog upozoravanja, u slučaju incidenta, Federalne uprave civilne zaštite koja je odgovorna za primjenu vanjskog plana intervencije, vrstu informacija koje bi trebalo sadržavati početno upozorenje i mjere pružanja detaljnijih informacija, čim postanu dostupne;
6. organizaciju osposobljavanja osoblja za dužnosti koje će morati obavljati kada je potrebno i, prema potrebi, koordiniranje aktivnosti s hitnim službama izvan mjesta događaja;
7. organizaciju pružanja podrške ublažujućim mjerama izvan mjesta događaja.

(3) Operater je dužan izraditi Unutrašnji plan intervencije za nove pogone, postrojenja i/ili skladišta u roku od najmanje tri mjeseca prije početka gradnje, odnosno za postojeće pogone, postrojenja i/ili skladišta u roku od najmanje šest mjeseci od dana stupanja na snagu Zakona.

(4) Operater je dužan, prilikom izrade Unutrašnjeg plana intervencije, osigurati aktivnu saradnju sa osobljem koje radi u objektima, uključujući dotično dugoročno zaposleno osoblje relevantnih kooperanata.

(5) Operater je dužan ažurirati Unutrašnji plan intervencije najmanje svake tri godine.

(6) U slučaju nesreća većih razmjera ili u slučaju pojave nekontrolisanog incidenta, koji bi mogao dovesti do nesreće većih razmjera, Plan mora biti razmotren, provjeren, i ukoliko je neophodno, promijenjen i revidiran od strane operatera u roku od šest mjeseci, uzimajući u obzir promjene do kojih je došlo u radu pogona, postrojenja i/ili skladišta, u planovima intervencije ili u novim tehnološkim rješenjima.

**Član 14.**

**(Sadržaj Vanjskog plana intervencije)**

(1) U skladu sa članom 113. Stav (1) Zakona, operater je dužan izrađeni Unutrašnji plan intervencije dostaviti Federalnoj upravi civilne zaštite (u daljem tekstu: Federalna uprava) radi izrade Vanjskog plana intervencije.

(2) Vanjski plan intervencije obavezno sadrži:

1. imena ili položaje osoba koje su ovlaštene za pokretanje interventnih postupaka i osoba koje su ovlaštene za preuzimanje i koordiniranje akcije izvan mjesta događaja;
2. organizaciju primanja ranih upozorenja o incidentima, postupci uzbunjivanja i pozivanja hitnih službi;
3. organizaciju koordiniranja sredstava koja su potrebna za provođenje vanjskog plana za slučaj opasnosti;
4. organizaciju pružanja podrške akcijama za ublažavanje posljedica na mjestu događaja;
5. organizaciju akcija za ublažavanje posljedica izvan mjesta događaja, uključujući reagiranje na scenarije nesreća većih razmjera, kako je navedeno u Izvještaju o stanju sigurnosti, i razmatranje mogućih domino-efekata, uključujući one koji utječu na okoliš;
6. organizaciju pružanja javnosti i svim susjednim objektima ili lokacijama, koji nisu obuhvaćeni ovim pravilnikom, u skladu s članom 112. Zakona, tačnih informacija u vezi s nesrećom i načinom na koji se treba ponašati;
7. organizaciju pružanja informacija hitnim službama drugog entiteta ili susjednih država u slučaju nesreće većih razmjera sa mogućim prekograničnim posljedicama.

(3) Federalna uprava dužna je izraditi Vanjski plan intervencije za nove pogone, postrojenja i/ili skladišta u roku od najmanje tri mjeseca prije početka gradnje, odnosno za postojeće pogone, postrojenja i/ili skladišta u roku od najmanje šest mjeseci od dana stupanja na snagu Zakona.

(4) Federalna uprava će dati zainteresiranoj javnosti mogućnost da izrazi svoje mišljenje o vanjskim planovima za slučaj opasnosti pri njihovoj izradi ili znatnoj izmjeni, objavom istih na internet stranici Federalne uprave te ostavljanjem roka od 30 dana za prikupljanje komentara i sugestija.

(5) Federalna uprava dužna je ažurirati Vanjski plan intervencije najmanje svake tri godine.

(6) U slučaju nesreća većih razmjera ili u slučaju pojave nekontrolisanog incidenta, koji bi mogao dovesti do nesreće većih razmjera, Vanjski plan mora biti razmotren, provjeren, i ukoliko je neophodno, promijenjen i revidiran od strane Federalne uprave u roku od šest mjeseci, uzimajući u obzir promjene do kojih je došlo u radu pogona, postrojenja i/ili skladišta, u planovima intervencije ili u novim tehnološkim rješenjima.

(7) S obzirom na informacije sadržane u Izvještaju o stanju sigurnosti, Federalno ministarstvo može odlučiti da se ne primjenjuje zahtjev o izradi Vanjskog plana intervencije u skladu sa stavom (1) ovog člana, obrazlažući svoju odluku.

**POGLAVLJE V. INFORMACIJA O SIGURNOSNIM MJERAMA**

**Član 15.**

**(Informacije o sigurnosnim mjerama koje je operater dužan dati javnosti u slučaju opasnosti ili nesreće većih razmjera)**

1. Operater će informacije o sigurnosnim mjerama koje je dužan dati javnosti u slučaju opasnosti ili nesreće većih razmjera iz Priloga III. dostaviti Federalnom ministarstvu, privatnim i fizičkim licima u skladu sa članom 110. Zakona.
2. Federalno ministarstvo će staviti na raspolaganje javnosti i u elektronskom obliku putem svoje službene web stranice, razmotriti i ažurirati podatke u skladu sa članom 110. Zakona, i u slučaju izmjena iz člana 108. Zakona.

**POGLAVLJE VI. OBAVEZE MINISTARSTVA U PODUZIMANJU MJERA ZA SPRJEČAVANJE NESREĆA VEĆIH RAZMJERA**

**Član 16.**

**(Mjere koje treba poduzeti nakon nesreće većih razmjera)**

U vezi sa članom 105. Zakona, Federalno ministarstvo je dužno poduzeti slijedeće mjere:

1. osigurati poduzimanje hitnih srednjoročnih i dugoročnih mjera koje se mogu pokazati potrebnima;
2. prikupljati, u inspekcijskom nadzoru, istrazi ili drugim odgovarajućim načinom, informacije koje su potrebne za potpunu analizu tehničkih, organizacijskih i upravljačkih aspekata nesreće;
3. primjereno postupati da bi osiguralo da operater poduzima sve potrebne sanacijske mjere;
4. dati preporuke o budućim preventivnim mjerama; i
5. obavijestiti o nesreći do koje je došlo osobe koje bi njome mogle biti pogođene i, kada je to bitno, o mjerama koje su poduzete radi ublažavanja posljedica nesreće.

**POGLAVLJE VII. PRELAZNE I ZAVRŠNE ODREDBE**

**Član 17.**

**(Rodna ravnopravnost)**

Gramatički izrazi upotrijebljeni u ovoj uredbi za označavanje muškog ili ženskog roda podrazumijevaju oba spola, osim kada je svrha ovog pravilnika drugačija.

**Član 18.**

**(Okončanje postupaka započetih prije stupanja na snagu Zakona)**

Postupci započeti u Federalnom ministarstvu prije stupanja na snagu Zakona biće okončani u skladu sa Pravilnikom o sadržaju Izvješća o stanju sigurnosti, sadržaju informacija o sigurnosnim mjerama i sadržaju unutrašnjih i spoljnih planova intervencije („Službene novine Federacije BiH“, broj: 68/05) i dijelom Pravilnika o pogonima i postrojenjima za koje je obavezna procjena utjecaja na okoliš i pogonima i postrojenjima koji mogu biti izgrađeni i pušteni u rad samo ako imaju okolinsku dozvolu (“ Službene novine Federacije BiH”, broj: 19/04) što je u skladu sa odredbom člana 146. stav (6) Zakona.

**Član 19.**

**(Prestanak važenja Pravilnika)**

Danom stupanja na snagu ovog pravilnika prestaje da važi Pravilnik o sadržaju Izvješća o stanju sigurnosti, sadržaju informacija o sigurnosnim mjerama i sadržaju unutrašnjih i spoljnih planova intervencije („Službene novine Federacije BiH“, broj: 68/05) i Pravilnika o pogonima i postrojenjima za koje je obavezna procjena utjecaja na okoliš i pogonima i postrojenjima koji mogu biti izgrađeni i pušteni u rad samo ako imaju okolinsku dozvolu (“ Službene novine Federacije BiH”, broj: 19/04).

**Član 20.**

**(Stupanje na snagu)**

Ovaj pravilnik stupa na snagu osmog dana od dana objavljivanja u “Službenim novinama Federacije BiH”.

FEDERALNA MINISTRICA

\_\_\_\_\_\_\_\_\_\_\_\_\_\_\_\_\_\_\_\_\_

V. broj \_\_\_\_\_\_\_\_\_\_\_\_\_\_\_\_\_ dr Edita Đapo

Datum \_\_\_\_\_\_\_\_\_\_\_\_\_\_\_\_\_\_ 2021. godine

Sarajevo

**PRILOG Ia.**

**OPASNE SUPSTANCE**

Opasne supstance koje su obuhvaćene kategorijama opasnosti iz kolone 1. Dio 1. ovog Priloga podliježu propisanim količinama utvrđenim u kolonama 2. i 3. Dio 1. ovog priloga.

Ako je opasna supstanca obuhvaćena dijelom 1. ovog Priloga, a navedena je i u dijelu 2., primjenjuju se propisane količine utvrđene u kolonama 2. i 3. Dijela 2. ovog priloga.

**DIO 1.**

***Kategorije opasnih supstanci***

Ovim su dijelom obuhvaćene sve opasne supstance koje potpadaju pod kategorije opasnosti iz kolone 1.:

|  |  |  |  |
| --- | --- | --- | --- |
| Kolona 1. | | Kolona 2. | Kolona 3. |
| Redni broj | Kategorije opasnih supstanci | Donje granične količine opasnih supstanci (u tonama) | |
|  |  | male količine | velike količine |
|  | Odjeljak H OPASNOSTI ZA ZDRAVLJE |  |  |
| 1. | H1 AKUTNA TOKSIČNOST  Kategorija 1. svi putevi izlaganja | 5 | 20 |
| 2. | H2 AKUTNA TOKSIČNOST  Kategorija 2. svi putovi izlaganja  Kategorija 3. izlaganje inhalacijskim putem (vidi Uputu 7. ovoga Priloga) | 50 | 200 |
| 3. | H3 SPECIFIČNA TOKSIČNOST ZA CILJNE ORGANE – JEDNOKRATNO IZLAGANJE TCOJ Kategorija 1. | 50 | 200 |
|  | Odjeljak P – FIZIKALNE OPASNOSTI |  |  |
| 4. | P1a EKSPLOZIVI (vidi Uputu 8. ovoga Priloga)  — Nestabilni eksplozivi ili  — Eksplozivi, odlomci 1.1., 1.2., 1.3., 1.5. ili 1.6., ili  — Supstance ili smjese koje imaju eksplozivna svojstva u skladu s metodom A.14 Uredbe Komisije (EZ) br. 440/2008 od 30. svibnja 2008. o utvrđivanju ispitnih metoda u skladu s Uredbom (EZ) br. 1907/2006 Europskoga parlamenta i Vijeća o registraciji, evaluaciji, autorizaciji i ograničavanju kemikalija (REACH) (Tekst značajan za EGP) (SL L 142, 31.5.2008., str. 1.) (vidi Uputu 9. ovoga Priloga) i ne pripadaju razredima opasnosti organskih peroksida ili samoreagirajućih supstanci i smjesa | 10 | 50 |
| 5. | P1b EKSPLOZIVI (vidjeti bilješku 8.)  Eksplozivi, pododjeljak 1.4. (vidjeti bilješku 10.) | 50 | 200 |
| 6. | P2 ZAPALJIVI PLINOVI  Zapaljivi plinovi 1. ili 2. kategorije | 10 | 50 |
| 7. | P3a ZAPALJIVI AEROSOLI (vidjeti bilješku 11.1.)  „Zapaljivi” aerosoli 1. ili 2. kategorije, koji sadrže zapaljive plinove 1. ili 2. kategorije ili zapaljive tekućine 1. kategorije | 150 (neto) | 500 (neto) |
| 8. | P3b ZAPALJIVI AEROSOLI (vidjeti bilješku 11.1.)  „Zapaljivi” aerosoli 1. ili 2. kategorije, koji ne sadrže zapaljive plinove 1. ili 2. kategorije, niti zapaljive tekućine 1. kategorije (vidjeti bilješku 11.2.) | 5000 (neto) | 50 000 (neto) |
| 9. | P4 OKSIDIRAJUĆI PLINOVI  Oksidirajući plinovi 1. kategorije | 50 | 200 |
| 10. | P5a ZAPALJIVE TEKUĆINE  — Zapaljive tekućine 1. kategorije ili  — Zapaljive tekućine 2. ili 3. kategorije, koje se održavaju na temperaturi iznad njihove temperature vrelišta ili  — Druge tekućine s plamištem ≤ 60 °C, koje se održavaju na temperaturi iznad njihova vrelišta (vidi Uputu 12.) | 10 | 50 |
| 11. | P5b ZAPALJIVE TEKUĆINE —  Zapaljive tekućine 2. ili 3. kategorije, ako posebni uvjeti prerade poput visokog tlaka ili visoke temperature mogu uzrokovati opasnosti od velikih nesreća ili —  Druge tekućine s plamištem ≤ 60 °C, ako posebni uvjeti prerade poput visokog tlaka ili visoke temperature mogu uzrokovati opasnosti od velikih nesreća (vidjeti bilješku 12.) | 50 | 200 |
| 12. | P5c ZAPALJIVE TEKUĆINE  Zapaljive tekućine 2. ili 3. kategorije, koje ne potpadaju pod P5a i P5b | 5000 | 50 000 |
| 13. | P6a SAMOREAGIRAJUĆE SUPSTANCE I SMJESE te ORGANSKI PEROKSIDI  Samoreagirajuće supstance i smjese tipa A ili B ili organski peroksidi tipa A ili B | 10 | 50 |
| 14. | P6b SAMOREAGIRAJUĆE SUPSTANCE I SMJESE te ORGANSKI PEROKSIDI  Samoreagirajuće supstance i smjese tipa C, D, E ili F ili organski peroksidi tipa C, D, E ili F | 50 | 200 |
| 15. | P7 PIROFORNE TEKUĆINE I KRUTINE  Piroforne tekućine 1. kategorije  Piroforne krutine 1. kategorije | 50 | 200 |
| 16. | P8 OKSIDIRAJUĆE TEKUĆINE I KRUTINE  Oksidirajuće tekućine 1., 2. ili 3. kategorije ili  Oksidirajuće krutine 1., 2. ili 3. kategorije | 50 | 200 |
|  | Odjeljak E – OPASNOSTI ZA OKOLIŠ |  |  |
| 17. | E1 Opasno za vodeni okoliš u 1. kategoriji akutne toksičnosti ili 1. kategoriji kronične toksičnosti | 100 | 200 |
| 18. | E2 Opasno za vodeni okoliš u 2. kategoriji kronične toksičnosti | 200 | 500 |
|  | Odjeljak O – OSTALE OPASNOSTI |  |  |
| 19. | O1 Supstance ili smjese s oznakom opasnosti EUH014 | 100 | 500 |
| 20. | O2 Supstance ili smjese koje u dodiru s vodom otpuštaju zapaljive plinove, 1. kategorija | 100 | 500 |
| 21. | O3 Supstance ili smjese s oznakom opasnosti EUH029 | 50 | 200 |

**DIO 2.**

***Nazivi opasnih supstanci***

|  |  |  |  |  |  |
| --- | --- | --- | --- | --- | --- |
| Stupac 1. | | | Kolona 2. | Kolona 3. | |
| Redni broj | Opasne supstance | CAS broj | Donje granične količine opasnih supstanci (u tonama): | | |
|  |  |  | Male količine | | Velike količine |
| 1. | amonijev nitrat (vidi Uputu 13. ovoga Priloga) | - | 5 000 | | 10 000 |
| 2. | amonijev nitrat (vidi Uputu 14. ovoga Priloga) | - | 1 250 | | 5 000 |
| 3. | amonijev nitrat (vidi Uputu 15. ovoga Priloga) | - | 350 | | 2 500 |
| 4. | amonijev nitrat (vidi Uputu 16. ovoga Priloga) | - | 10 | | 50 |
| 5. | kalijev nitrat (vidi Uputu 17. ovoga Priloga) | - | 5 000 | | 10 000 |
| 6. | kalijev nitrat (vidi Uputu 18. ovoga Priloga) | - | 1 250 | | 5 000 |
| 7. | arsenov pentoksid, arsenska(V) kiselina i/ili soli | 1303-28-2 | 1 | | 2 |
| 8. | arsenov trioksid, arsenska(III) kiselina i/ili soli | 1327-53-3 | - | | 0,1 |
| 9. | brom | 7726-95-6 | 20 | | 100 |
| 10. | hlor | 7782-50-5 | 10 | | 25 |
| 11. | spojevi nikla u praškastom respiratornom obliku (niklov monoksid, niklov dioksid, niklov sulfid, triniklov disulfid, diniklov trioksid) | - | - | | 1 |
| 12. | etilenimin | 151-56-4 | 10 | | 20 |
| 13. | fluor | 7782-41-4 | 10 | | 20 |
| 14. | formaldehid (koncentracija ≥90%) | 50-00-0 | 5 | | 50 |
| 15. | vodik | 1333-74-0 | 5 | | 50 |
| 16. | vodikov klorid (ukapljeni plin) | 7647-01-0 | 25 | | 250 |
| 17. | olovni alkili | - | 5 | | 50 |
| 18. | ukapljeni vrlo lako zapaljivi plinovi (uključujući UNP) i prirodni plin (vidi Uputu 7. ovoga Priloga) | - | 50 | | 200 |
| 19. | Acetilen | 74-86-2 | 5 | | 50 |
| 20. | etilen oksid | 75-21-8 | 5 | | 50 |
| 21. | propilen oksid | 75-56-9 | 5 | | 50 |
| 22. | metanol | 67-56-1 | 500 | | 5 000 |
| 23. | 4,4'-metilen-bis(2-kloroanilin) i/ili soli, u praškastom obliku | 101-14-4 | - | | 0,01 |
| 24. | metilizocianat | 624-83-9 | - | | 0,15 |
| 25. | kisik | 7782-44-7 | 200 | | 2 000 |
| 26. | 2,4-diizocianatotoluen  2,6– diizocianatotoluen | 584-84-9  91-08-7 | 10 | | 100 |
| 27. | karbonil-diklorid (fozgen) | 75-44-5 | 0,3 | | 0,75 |
| 28. | arsenov trihidrid (arsin) | 7784-42-1 | 0,2 | | 1 |
| 29. | fosforov trihidrid (fosfin) | 7803-51-2 | 0,2 | | 1 |
| 30. | sumporov diklorid | 10545-99-0 | - | | 1 |
| 31. | sumporov trioksid | 7446-11-9 | 15 | | 75 |
| 32. | poliklorirani dibenzofurani i poliklorirani dibenzodioksini (uključujući i TCDD), izračunani u TCDD ekvivalentnim vrijednostima (vidi Uputu 8. ovoga Priloga) | - | - | | 0,001 |
| 33. | karcinogene supstance ili smjese supstance koje sadrže navedene karcinogene supstance u koncentracijama većim od 5% po masi: 4-aminobifenil i/ili njegove soli, benzotriklorid, benzidin i/ili njegove soli, bis(klorometil) eter, klorometil-metil-eter, 1,2-dibromoetan, dietil-sulfat, dimetil-sulfat, dimetilkarbamoil-klorid, 1,2-dibromo-3-klorpropan, 1,2-dimetilhidrazin, dimetilnitrozamin, heksametilfosforov triamid, hidrazin, 2-naftilamin i/ili soli, 4-nitrodifenil, te 1,3-propansulton | - | 0,5 | | 2 |
| 34. | Naftni derivati i alternativna goriva: (a) benzini i ligroini (b) kerozini (uključujući goriva za mlazne motore) (c) plinska ulja (uključujući dizel goriva, loživa ulja za domaćinstva i mješavine plinskih ulja) (d) teška loživa ulja (e) alternativna goriva s istim namjenama i sa sličnim svojstvima zapaljivosti i opasnosti za okoliš, kao i proizvodi navedeni u točkama od (a) do (d) | - | 2 500 | | 25 000 |
| 35. | bezvodni amonijak | 7664-41-7 | 50 | | 200 |
| 36. | borov trifluorid | 7637-07-2 | 5 | | 20 |
| 37. | vodikov sulfid | 7783-06-4 | 5 | | 20 |
| 38. | piperidin | 110-89-4 | 50 | | 200 |
| 39. | bis(2-dimetilaminoetil)(metil)amin | 3030-47-5 | 50 | | 200 |
| 40. | 3-(2-etilheksiloksi)propilamin | 5397-31-9 | 50 | | 200 |
| 41. | Smjese\* natrijeva hipoklorita razvrstane u 1. kategoriju akutne toksičnosti za vodeni okoliš (H400), koje sadrže manje od 5% aktivnog klora i nisu razvrstane niti pod jednu drugu kategoriju opasnosti u dijelu 1., ovoga Priloga, odnosno Priloga I.B ovog pravilnika | - | 200 | | 500 |
| 42. | propilamin (vidi Uputu 21. ovoga Priloga) | 107-10-8 | 500 | | 2 000 |
| 43. | tert-butil-akrilat (vidi Uputu 21. ovoga Priloga) | 1663-39-4 | 200 | | 500 |
| 44. | 2-metil-3-butennitril (vidi Uputu 21. ovoga Priloga) | 16529-56-9 | 500 | | 2 000 |
| 45. | tetrahidro-3,5-dimetil-1,3,5-tiadiazin-2-tion (dazomet) (vidi Uputu 21. ovoga Priloga) | 533-74-4 | 100 | | 200 |
| 46. | metil-akrilat (vidi Uputu 21. ovoga Priloga) | 96-33-3 | 500 | | 2 000 |
| 47. | 3-metilpiridin (vidi Uputu 21. ovoga Priloga) | 108-99-6 | 500 | | 2 000 |
| 48. | 1-brom-3-klorpropan (vidi Uputu 21. ovoga Priloga) | 109-70-6 | 500 | | 2 000 |

BILJEŠKE UZ PRILOG Ia.

1. Supstance i smjese razvrstane su u skladu s Uredbom (EZ) br. 1272/2008.

2. Sa smjesama se postupa na isti način kao i s čistim supstancama, pod uvjetom da im koncentracije ostaju unutar graničnih vrijednosti koje su utvrđene prema njihovim svojstvima u skladu s Uredbom (EZ) br. 1272/2008 ili njezinom posljednjom prilagodbom tehničkom napretku, osim ako je točno naveden njihov postotni sastav ili drugi opis.

3. Gore navedene propisane količine odnose se na svaki pojedini objekt.

Količine koje treba razmotriti radi primjene odgovarajućih članaka najveće su količine koje su ili bi mogle biti prisutne u bilo kojem trenutku. Opasne supstance koje su u određenom objektu prisutne samo u količinama jednakim ili manjim od 2 % odgovarajuće propisane količine zanemaruju se za potrebe izračuna ukupne prisutne količine ako je njihov položaj unutar objekta takav da ne mogu uzrokovati nesreću većih razmjera ni u kojem drugom dijelu tog objekta.

4. Gdje je potrebno, primjenjuju se sljedeća pravila, kojima se uređuje zbrajanje opasnih supstanci ili kategorija opasnih supstanci.

U slučaju objekta u kojem ni jedna pojedina opasna supstanca nije prisutna u količini koja je veća ili jednaka relevantnim propisanim količinama, za utvrđivanje je li objekt obuhvaćen relevantnim zahtjevima ove Direktive primjenjuje se sljedeće pravilo.

Ova se Direktiva primjenjuje na objekte više razine, ako je zbroj:

q1/QU1 + q2/QU2 + q3/QU3 + q/QU4 + q5/QU5 + … veći od ili jednak 1,

pri čemu je qx = količina opasne supstance × (ili kategorija opasnih supstanci) koja potpada pod dio 1. ili dio 2. ovog Priloga,

i QUX = relevantna propisana količina za opasnu supstancu ili kategoriju × iz stupca 3. dijela 1. ili iz stupca 3. dijela 2. ovog Priloga.

Ova se Direktiva primjenjuje na objekte niže razine, ako je zbroj:

q1/QL1 + q2/QL2 + q3/QL3 + q4/QL4 + q5/Q L5 + … veći od ili jednak 1,

pri čemu je qx = količina opasne supstance × (ili kategorija opasnih supstanci) koja potpada pod dio 1. ili dio 2. ovog Priloga i QLX = relevantna propisana količina za opasnu supstancu ili kategoriju × iz stupca 2. dijela 1. ili iz stupca 2. dijela 2. ovog Priloga.

Ovo se pravilo koristi za procjenu opasnosti za zdravlje, fizičkih opasnosti i opasnosti za okoliš. Zbog toga se mora primijeniti tri puta:

(a) za zbrajanje opasnih supstanci navedenih u dijelu 2., koje potpadaju pod 1., 2. ili 3. kategoriju akutne toksičnosti (izlaganje inhalacijskim putem) ili 1. kategoriju STOT SE, zajedno s opasnim supstancama koje potpadaju pod odjeljak H, unose H1 do H3 dijela 1.;

(b) za zbrajanje opasnih supstanci navedenih u dijelu 2., koje su eksplozivi, zapaljivi plinovi, zapaljivi aerosoli, oksidirajući plinovi, zapaljive tekućine, samoreagirajuće supstance i smjese, organski peroksidi, piroforne tekućine i krutine, oksidirajuće tekućine i krutine, zajedno s opasnim supstancama koje potpadaju pod odjeljak P, unose P1 do P8 dijela 1.;

(c) za zbrajanje opasnih supstanci navedenih u dijelu 2., koje potpadaju pod 1. kategoriju akutne toksičnosti za vodeni okoliš, 1. kategoriju kronične toksičnosti ili 2. kategoriju kronične toksičnosti, zajedno s opasnim supstancama koje potpadaju pod odjeljak E, unose E1 i E2 dijela 1.

Relevantne odredbe ove Direktive primjenjuju se ako je bilo koji od zbrojeva dobivenih pod (a), (b) ili (c) veći od ili jednak 1.

5. Opasne supstance koje nisu obuhvaćene Uredbom (EZ) br. 1272/2008, uključujući otpad, ali koje su ipak prisutne ili bi mogle biti prisutne u objektu i koje, pod postojećim uvjetima u objektu, imaju ili bi mogle imati jednaka svojstva u smislu mogućnosti nesreće većih razmjera, privremeno se dodjeljuju najsličnijoj kategoriji ili imenovanoj opasnoj supstanci koja je obuhvaćena područjem primjene ove Direktive.

6. U slučaju opasnih supstanci koje se zbog svojih svojstava mogu razvrstati u više kategorija, za potrebe ove Direktive primjenjuju se najmanje propisane količine. Međutim, za potrebe primjene pravila iz bilješke 4., za svaku skupinu kategorija iz bilješke 4. točke (a), bilješke 4. točke (b) i bilješke 4. točke (c) koristi se najmanja propisana količina koja odgovara dotičnom razvrstavanju.

7. Opasne supstance koje potpadaju pod 3. kategoriju akutne toksičnosti oralnim putem (H 301) potpadaju pod unos H2 AKUTNA TOKSIČNOST u slučaju da ih nije moguće razvrstati ni na temelju akutne inhalacijske toksičnosti, ni na temelju akutne dermalne toksičnosti, na primjer zbog nedostatka podataka na temelju kojih se može zaključiti o njihovoj inhalacijskoj i dermalnoj toksičnosti.

8. Razred opasnosti „eksplozivi” uključuje eksplozivne artikle (vidjeti odjeljak 2.1. Priloga I. Uredbi (EZ) br. 1272/2008). Ako je poznata količina eksplozivne supstance ili smjese sadržane u artiklu, ta se količina uzima u obzir za potrebe ove Direktive. Ako količina eksplozivne supstance ili smjese sadržane u artiklu nije poznata, onda se za potrebe ove Direktive s cijelim artiklom postupa kao s eksplozivom.

9. Ispitivanje eksplozivnih svojstava supstanci i smjesa potrebno je samo ako je postupkom kontrole u skladu s Dodatkom 6. dijelom 3. Preporuka Ujedinjenih naroda o prijevozu opasnih supstanci, Priručnik s ispitivanjima i kriterijima (Priručnik Ujedinjenih naroda s ispitivanjima i kriterijima) (1), utvrđeno da bi supstanca ili smjesa mogla imati eksplozivna svojstva.

10. Ako eksplozivi iz pododjeljka 1.4. nisu pakirani ili su prepakirani, dodjeljuju se unosu P1a, osim ako se dokaže da opasnost još uvijek odgovara pododjeljku 1.4., u skladu s Uredbom (EZ) br. 1272/2008

11.1. Zapaljivi aerosoli razvrstavaju se u skladu s Direktivom Vijeća 75/324/EEZ od 20. svibnja 1975. o usklađivanju zakonodavstava država članica o aerosolnim raspršivačima (2) (Direktiva o aerosolnim raspršivačima). „Vrlo lako zapaljivi” i „zapaljivi” aerosoli iz Direktive 75/324/EEZ odgovaraju zapaljivim aerosolima 1. odnosno 2. kategorije iz Uredbe (EZ) br. 1272/2008.

11.2. Za uvrštavanje u ovaj unos potrebno je dokazati da aerosolni raspršivač ne sadrži zapaljivi plin 1. ili 2. kategorije, ni zapaljivu tekućinu 1. kategorije.

12. U skladu sa stavkom 2.6.4.5. Priloga I. Uredbi (EZ) br. 1272/2008, tekućine s plamištem iznad 35 °C ne trebaju se razvrstati u 3. kategoriju ako su rezultati ispitivanja podržavanja gorenja L.2, prema dijelu III. odjeljku 32. Priručnika Ujedinjenih naroda za ispitivanja i kriterije, negativni. To međutim ne vrijedi u izmijenjenim uvjetima, kao što je visoka temperatura ili tlak, i zbog toga su takve tekućine uključene u ovaj unos.

13. Amonijev nitrat (5 000/10 000): gnojiva podobna za samoodrživu razgradnju

Ovo se odnosi na složena/kombinirana gnojiva na bazi amonijevog nitrata (složena/kombinirana gnojiva sadrže amonijev nitrat s fosfatom i/ili potašom) podobna za samoodrživu razgradnju prema ispitivanju UN-a u koritu (vidjeti Priručnik Ujedinjenih naroda s ispitivanjima i kriterijima, dio III. pododjeljak 38.2.), i u kojima je maseni udio dušika koji potječe iz amonijevog nitrata:

— između 15,75 % (1) i 24,5 % (2) masenog udjela te koja ili sadrže ukupno najviše 0,4 % zapaljivih/organskih supstanci ili udovoljavaju zahtjevima iz Priloga III.-2 Uredbi (EZ) br. 2003/2003 Europskog parlamenta i Vijeća od 13. listopada 2003. o gnojivima (3),

— 15,75 % ili manje, uz neograničenu količinu zapaljivih supstanci.

14. Amonijev nitrat (1 250/5 000): gnojivo

Ovo se odnosi na obična gnojiva na bazi amonijevog nitrata i složena/kombinirana gnojiva na bazi amonijevog nitrata koja udovoljavaju zahtjevima Priloga III.-2 Uredbi (EZ) br. 2003/2003 i u kojima je maseni udio dušika koji potječe iz amonijevog nitrata:

— veći od 24,5 %, osim za smjese čistih gnojiva na bazi amonijevog nitrata s dolomitom, vapnencem i/ili kalcijevim karbonatom najmanje 90-postotne čistoće,

— veći od 15,75 % za smjese amonijevog nitrata i amonijevog sulfata,

— veći od 28 % (4) za smjese čistih gnojiva na bazi amonijevog nitrata s dolomitom, vapnencem i/ili kalcijevim karbonatom najmanje 90-postotne čistoće.

15. Amonijev nitrat (350/2 500): tehnički

Ovo se odnosi na amonijev nitrat i smjese amonijevog nitrata u kojima je maseni udio dušika koji potječe iz amonijevog nitrata:

— između 24,5 % i 28 %, a koji ne sadrže više od 0,4 % zapaljivih supstanci,

— veći od 28 %, a koji ne sadrže više od 0,2 % zapaljivih supstanci.

Također se odnosi na vodene otopine amonijevog nitrata u kojima je koncentracija amonijevog nitrata veća od 80 %.

16. Amonijev nitrat (10/50): materijal koji ne odgovara specifikacijama („off-specs”) i gnojiva koja nisu prošla test otpornosti na detonaciju

Ovo se odnosi na:

— materijal odbačen u procesu proizvodnje i na amonijev nitrat te na amonijev nitrat i smjese od amonijevog nitrata, čista gnojiva na bazi amonijevog nitrata i složena/kombinirana gnojiva na bazi amonijevog nitrata iz bilježaka 14. i 15., koja krajnji korisnik vraća ili je vratio proizvođaču, privremenom skladištu ili pogonu za preradu radi dorade, recikliranja ili obrade radi sigurne uporabe zato što više ne odgovaraju specifikacijama iz bilježaka 14. i 15.,

— gnojiva iz prve alineje bilješke 13. i iz bilješke 14. ovog Priloga, koja ne udovoljavaju zahtjevima Priloga III.-2 Uredbi (EZ) br. 2003/2003.

17. Kalijev nitrat (5 000/10 000)

Ovo se odnosi na kombinirana gnojiva na bazi kalijevog nitrata (u kuglicama/granulama), koja imaju ista opasna svojstva kao i čisti kalijev nitrat.

18. Kalijev nitrat (1 250/5 000)

Ovo se odnosi na kombinirana gnojiva na bazi kalijevog nitrata (u kristalnom obliku), koja imaju ista opasna svojstva kao i čisti kalijev nitrat.

19. Poboljšani bioplin

Radi provedbe ove Direktive poboljšani se bioplin može razvrstati u unos 18. Dio 2. Priloga I. ako je prerađen u skladu s važećim normama za pročišćeni i poboljšani bioplin, čime se osigurava kvaliteta koja je jednaka kvaliteti prirodnog plina, uključujući sadržaj metana, i ako sadrži najviše 1 % kisika.

20. Poliklorirani dibenzofurani i poliklorirani dibenzodioksini

Količine polikloriranih dibenzofurana i polikloriranih dibenzodioksina izračunavaju se pomoću sljedećih faktora:

|  |  |  |  |
| --- | --- | --- | --- |
| Faktori ekvivalentne toksičnosti (TEF), Svjetska zdravstvena organizacija, 2005. | | | |
| 2,3,7,8-TCDD | 1 | 2,3,7,8-TCDF | 0,1 |
| 1,2,3,7,8-PeCDD | 1 | 2,3,4,7,8-PeCDF | 0,3 |
|  |  | 1,2,3,7,8-PeCDF | 0,03 |
|  |  |  |  |
| 1,2,3,4,7,8-HxCDD | 0,1 |  |  |
| 1,2,3,6,7,8-HxCDD | 0,1 | 1,2,3,4,7,8-HxCDF | 0,1 |
| 1,2,3,7,8,9-HxCDD | 0,1 | 1,2,3,7,8,9-HxCDF | 0,1 |
|  |  | 1,2,3,6,7,8-HxCDF | 0,1 |
| 1,2,3,4,6,7,8-HpCDD | 0,01 | 2,3,4,6,7,8-HxCDF | 0,1 |
|  |  |  |  |
| OCDD |  | 1,2,3,4,6,7,8-HpCDF | 0,01 |
|  |  | 1,2,3,4,7,8,9-HpCDF | 0,01 |
|  |  |  |  |
|  |  | OCDF | 0,0003 |
| (T = tetra, P = penta, Hx = heksa, Hp = hepta, O = okta) | | | |
| Literatura — Van den Berg et al: The 2005 World Health Organisation Re-evaluation of Human and Mammalian Toxic Equivalency Factors for Dioxins and Dioxin-like Compounds | | | |

21. U slučajevima kada ova opasna supstanca potpada pod kategoriju P5a Zapaljive tekućine ili P5b Zapaljive tekućine, primjenjuju se najmanje propisane količine.

**PRILOG Ib.**

**GRANIČNE KOLIČINE OPASNIH SUPSTANCI**

**PREMA KATEGORIJAMA OPASNOSTI**

|  |  |  |  |
| --- | --- | --- | --- |
| Kolona 1. | | Kolona 2. | Kolona 3. |
| Redni broj | Kategorije opasnih supstanci | Donje granične količine opasnih supstanci u tonama | |
| male količine | velike količine |
| 1. | VRLO OTROVNE SUPSTANCE | 5 | 20 |
| 2. | OTROVNE SUPSTANCE | 50 | 200 |
| 3. | OKSIDIRAJUĆE SUPSTANCE | 50 | 200 |
| 4. | EKSPLOZIVNE (gdje supstanca ili preparat potpada pod definiciju datu u napomeni 1.a) | 50 | 200 |
| 5. | EKSPLOZIVNE (gdje supstanca ili preparat potpada pod definiciju datu u napomeni 1.b) | 10 | 50 |
| 6. | ZAPALJIVE (gdje supstanca ili preparat potpada pod definiciju datu u napomeni 2.a) | 5 000 | 50 000 |
| 7a. | VEOMA ZAPALJIVE (gdje supstanca ili preparat potpada pod definiciju datu u napomeni 2.b)i) | 50 | 200 |
| 7b. | VEOMA ZAPALJIVE TEČNOSTI (gdje supstanca ili preparat potpada pod definiciju datu u napomeni 2.b)ii) | 5 000 | 50 000 |
| 8. | IZUZETNO ZAPALJIVE (gdje supstanca ili preparat potpada pod definiciju datu u napomeni 2.c) | 10 | 50 |
| 9. | OPASNE PO OKOLIŠ u kombinaciji sa |  |  |
|  | i) supstancama veoma otrovnim za akvatične organizme | 100 | 200 |
|  | ii) supstancama otrovnim za akvatične organizme i supstancama koje prouzrokuju dugotrajne negativne efekte u vodnim ekosistemima | 200 | 500 |
| 10. | Bilo koja klasifikacija koja nije uključena u gore navedenim kategorijama koja |  |  |
|  | i) reguje burno sa vodom ili, | 100 | 500 |
|  | ii) u kontaktu sa vodom oslobađa toksične plinove. | 50 | 200 |

Upute uz Prilog Ib.

1. «Eksplozivno» označava

a) (i) supstancu ili preparat koji izaziva rizik od eksplozije usljed udara, trenja, vatre ili ostalih izvora paljenja,

(ii) pirotehnička supstanca je supstanca (ili mješavina supstanci) čija namjena je supstanca toplote, svjetlosti, zvuka, gasa ili dima ili kombinacije takvih efekata kroz nedetonirajuće samo-održive egzotermičke hemijske reakcije, ili

(iii) eksploziv, pirotehnička supstanca ili preparat koji se nalazi u objektima,

b) supstancu ili preparat koji izaziva izuzetan rizik od eksplozije putem udara, trenja, vatre, ili drugih izvora paljenja.

1. «Zapaljiv», «veoma zapaljiv», «izuzetno zapaljiv» u kategorijama 6.,7. i 8. označavaju:

a) zapaljive tečnosti: supstance i preparati čija je temperatura paljenja ista ili veća od 21 oC i manja ili jednaka 55 oC, potpomažu sagorijevanje;

b) veoma zapaljive tečnosti:

(i) - supstance i preparati koji postaju vreli i konačno se pale u dodiru sa zrakom na sobnoj temperaturi bez dodavanja energije - supstance čija je temperatura paljenja niža od 55 oC i koji ostaju u tečnom stanju pod pritiskom, gdje određeni uslovi prerade kao što je visak pritisak ili visoka temperatura mogu izazvati opasnost od pojave nesreća većih razmjera;

(ii) supstance i preparati čija je temperatura paljenja niža od 21 oC i koji nisu izuzetno zapaljivi

c) izuzetno zapaljivi gasovi i tečnosti

(i) tečne supstance i preparati čija je temperatura paljenja niža od 0 oC i točka ključanja (ili u slučaju niza ključanja, početna točka ključanja) na normalnom pritisku niža ili jednaka 35 oC, i

(ii) gasovite supstance i preparati koji su zapaljivi u dodiru sa zrakom na sobnoj temperaturi i pritisku, bez obzira da li ostaju u gasovitom ili tečnom stanju pod pritiskom, izuzev tečnih izuzetno zapaljivih gasova (uključujući LPG i prirodni gas) naveden u Dijelu 1 i

(iii) tečne supstance i preparati koji se održavaju na temperaturi iznad njihove tačke ključanja.

1. Dodavanje opasnih supstanci kako bi se odredila količina prisutna u nekom postrojenju uključujući skladište biće sprovedeno u skladu sa sljedećim pravilom:

ukoliko zbir

q1/Q + q2/Q + q3/Q + q4/Q + q5/Q + …… > 1

gdje je:

qx = količina opasne supstance x (ili kategorija opasnih supstanci) koja se nalazi u Dijelu 1 i Dijelu 2

Q = odgovarajući prag iz Dijela 1 i 2

onda je dato postrojenje uključujući skladište obuhvaćeno odgovarajućim zahtjevima ovog pravilnika.

Ovo pravilo se primjenjuje u sljedećim okolnostima:

1. za supstance i preparate koji se pojavljuju u Dijelu 1 u količinama manjim od njihovih pojedinačnih graničnih količina i koje su prisutne sa supstancama koje imaju klasifikaciju iz Dijela 2 i dodavanja supstanci i preparata sa istom klasifikacijom iz Dijela 2

2. za dodavanje kategorija 1, 2 i 9 koje su istovremeno prisutne u nekom postrojenju uključujući skladište

3. dodavanjem kategorija 3, 4, 5, 6, 7a, 7b i 8, koje su istovremeno prisutne u nekom postrojenju uključujući skladište.

**PRILOG II.**

**OBRAZAC OBAVIJESTI OPERATERA O POGONU / POSTROJENJU / SKLADIŠTU KOJE MOŽE IZAZVATI NESREĆE VEĆIH RAZMJERA**

**1. OSNOVNI PODACI**

|  |  |  |
| --- | --- | --- |
| 1.1. Naziv operatera |  | |
| 1.2. Pravni status |  | |
| 1.3. Vrsta zahtjeva | Novi pogon, postrojenje ili skladište[[1]](#footnote-1) |  |
| Postojeći pogon, postrojenje ili skladište |  |
| Značajnu izmjenu postojećih pogona, postrojenja ili skladišta[[2]](#footnote-2) |  |
| Prestanak aktivnosti |  |
| 1.4. Vlasništvo nad preduzećem |  | |
| 1.5. Adresa sjedišta preduzeća |  | |
| 1.6. Poštanska adresa preduzeća, ukoliko se razlikuje od prethodne |  | |
| 1.6. Matični broj preduzeća (ID broj, PDV broj) |  | |
| 1.7. Šifra osnovne djelatnosti u skladu sa klasifikacijom djelatnosti |  | |
| 1.8.SNAP kod |  | |
| 1.9. NACE kod[[3]](#footnote-3) |  | |
| 1.10. Broj zaposlenih |  | |
| 1.11. Ovlašteni predstavnik |  | |
| 1.12. Ime i prezime ovlaštenog predstavnika |  | |
| 1.13. Funkcija u preduzeću |  | |
| 1.14. Telefon |  | |
| 1.15. Faks |  | |
| 1.16. E-mail |  | |
| 1.17. Odgovorna osoba za organizaciju djelovanja u slučaju nesreće većih razmjera (ime i prezime, kontakt podaci) – ukoliko je različita od 1.12. |  | |

**2. PODACI O POGONU/POSTROJENJU**

|  |  |  |
| --- | --- | --- |
| 2.1. Naziv pogona/postrojenja/skladišta[[4]](#footnote-4) |  | |
| 2.2. Adresa na kojoj je lociran pogon, postrojenje ili skladišta, ili na kojoj će biti lociran |  | |
| 2.3. Koordinate lokacije područja pogona/postrojenja/skladišta prema državnom koordinatnom sistemu |  | |
| 2.4. Koordinate lokacije rizičnog pogona/postrojenja/skladišta prema državnom koordinatnom sistemu |  | |
| 2.5. Koordinate lokacije susjednih pogona/postrojenja/skladišta prema državnom koordinatnom sistemu |  | |
| 2.6. Kategorija pogona/postrojenja/skladišta koje je predmet zahtjeva u skladu sa Prilogom I. Pravilnika[[5]](#footnote-5) |  | niži razred pogona/postrojenja/skladišta |
|  | viši razred pogona/postrojenja/skladišta |
| 2.7. Projektovani kapacitet rizične jedinice pogona/postrojenja/skladišta |  | |
| 2.8.Projektovani kapacitet ostalih susjednih jedinica |  | |
| 2.9. Kratki opis okruženja područja pogona, postrojenja ili skladišta (položaj saobraćajnica, stambenih i poslovnih objekata u odnosu na pogon/postrojenje/skladište, s naglaskom na elemente koji bi mogli uzrokovati nesreću većih razmjera ili pogoršati njene posljedice).  Priložiti kartu na kojoj je vidljivo najmanje 1 km uokrug područja pogona/postrojenja/skladišta sa stambenim objektima ili elementima prirodnog okoliša koji mogu biti ugroženi (škola, bolnica, stadion, rijeka, šuma i dr.) | | |
|  | | |

**3. PODACI O OPASNIM SUPSTANCAMA (umnožiti ovaj dio zahtjeva koliko je puta potrebno)**

|  |  |  |  |
| --- | --- | --- | --- |
| 3.1. Vrsta (naziv) opasne supstance u pogonu/postrojenju/skladištu u skladu sa Prilogom I. Pravilnika |  | | |
| 3.2. Hemijska oznaka opasne supstance |  | | |
| 3.3. CAS broj |  | | |
| 3.4. Kategorija opasne supstance |  | | |
| 3.5. U kojem dijelu Priloga I. ovog pravilnika se nalazi opasna supstanca? | DIO 1. | | |
| DIO 2. | | |
| 3.6. Vrsta opasnosti  Odaberite jednu ili više od ponuđenog |  | vatra | |
|  | eksplozija | |
|  | oblak toksičnog plina | |
|  | emisija i/ili ispuštanje opasnih supstanci u okoliš | |
| 3.7. Maksimalna količina u tonama |  | | |
| 3.8. Agregatno stanje |  | | |
| 3.9. Način skladištenja opasne supstance u pogonu/postrojenju/skladištu |  | Podzemni spremnik | |
|  | Nadzemni spremnik | |
|  | Procesna oprema | |
|  | Cjevovod | |
|  | Ostalo (opisati) | |
| 3.10. Lokacija opasne supstance u području pogona/postrojenja/skladištu |  | | |
| 3.11. Postoji li stalni nadzor nad spremnikom sa opasnim supstancama | DA | | Ukoliko DA, opisati kakav. |
| NE | |  |

**4. MJERE ZA SPRJEČAVANJE I UBLAŽAVANJE POSLJEDICA NESREĆA VEĆIH RAZMJERA**

|  |  |  |
| --- | --- | --- |
| 4.1. Opisati mjere za sprječavanje i ublažavanje posljedica nesreća većih razmjera |  | |
| 4.2. Opisati sredstva i opremu za sprječavanje i ublažavanje posljedica nesreća većih razmjera |  | |
| 4.3. Postoji li u sastavu područja pogona/postrojenja/skladišta vatrogasna jedinica? | DA |  |
| NE | Ukoliko NE, opisati udaljenost najbliže vatrogasne jedinice. |
| 4.4. Da li je operater angažovao drugo pravno lice za sprječavanje i ublažavanje posljedica nesreća većih razmjera?  Ukoliko jeste, navesti detaljne podatke. |  | |
| 4.5. Kada je izrađeno posljednje Obavještenje operatera o pogonu/postrojenju/skladištu koje može izazvati nesreće većih razmjera? | Navesti tačan datum: | |
| 4.6.Kada je izrađen posljednji Unutrašnji plan za slučaj sprječavanja nesreće većih razmjera?  (ispunjava samo niži razred pogona/postrojenja) | Navesti tačan datum: | |
| 4.7. Kada je izrađen posljednji odobreni Izvještaj o sigurnosti?  (ispunjava samo viši razred pogona/postrojenja/skladišta) | Navesti tačan datum: | |
| 4.8. Kada su Federalnoj upravi civilne zaštite dostavljeni posljednji podaci za izradu Vanjskog plana zaštite i spašavanja?  (ispunjava samo viši razred pogona/postrojenja/skladišta) | Navesti tačan datum: | |
| 4.9. Da li se provodi edukacija i/ili obuka zaposlenika sa ciljem upoznavanja opasnosti i ponašanja u slučaju nastanka nesreće većih razmjera?  Ukoliko da, opisati. |  | |

**5. SCENARIO PROCJENE RIZIKA (umnožiti ovaj dio obrasca koliko je potrebno – za svaki scenario)**

|  |  |
| --- | --- |
| 5.1. Naziv scenarija |  |
| 5.2. Opis scenarija |  |
| 5.3. Tačne koordinate izvora opasnosti |  |
| 5.4. Navedite koje supstance učestvuju u nesreći većih razmjera |  |
| 5.5. Navedite koja je vjerovatnoća i vremenska učestalost nesreće većih razmjera |  |
| 5.6. Procjena broja žrtava |  |
| 5.7. Procjena visoke smrtnosti |  |
| 5.8. Procjena trajnih posljedica po ljude, imovinu i okoliš. Detaljno opisati. |  |
| 5.9. Procjena privremenih posljedica po ljude, imovinu i okoliš. Detaljno opisati. |  |
| 5.10. Opisati područje uticaja nesreće većih razmjera u metrima. |  |
| 5.11. Prostire li se područje uticaja izvan područja pogona/postrojenja/skladišta?  Ukoliko DA, opisati područje uticaja u metrima. |  |
| 5.12. Da li su ugroženi susjedni objekti? |  |
| 5.13. Da li su obaviješteni susjedni objekti? |  |
| 5.14. Postoji li opasnost od domino učinka prema tabeli graničnih vrijednosti izloženosti? |  |

**6. TAJNOST PODATAKA**

|  |  |
| --- | --- |
| 6.1. Da li je bilo koji od podataka iz ovog obrasca tajni podatak?  Ako jeste, navedite koji od brojeva iz tabela su tajni. |  |
| 6.2. Popis svih dokumenata kojima se dokazuje tajnost podataka iz obrasca iz Priloga II. ovog Pravilnika ili odobrenje od nadležnog organa.  Priložiti dokumente ovom obrascu. |  |

Pod punom krivičnom i materijalnom odgovornošću, izjavljujem da su svi podaci navedeni u ovom obrascu istiniti i tačni.

Ime i prezime odgovorne osobe Mjesto i adresa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pečat operatera Datum

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRILOG IIa.**

**TABELA GRANIČNIH VRIJEDNOSTI IZLOŽENOSTI**

|  |  |  |  |  |
| --- | --- | --- | --- | --- |
| Scenarij | Visoka smrtnost | Smrtnost | Trajne posljedice | Privremene posljedice |
| Vatra (stacionarna radijacija) | 12,5 kW/m2 | 7 kW/m2 | 5 kW/m2 | 3 kW/m2 |
| BLEVE/vatrena kugla (nestacionarna radijacija) | Unutar radijusa vatrene kugle | 350 kJ/m2 | 200 kJ/m2 | 125 kJ/m2 |
| Eksplozivna vatra (trenutna termička radijacija) | LFL12 | ½ LFL | - | - |
| VCE/ Eksplozija parnog oblaka – nadtlak | 0,3 bar (0,6 otvoreni prostor) | 0,14 bar | 0,07 bar | 0,03 bar |
| Toksična emisija (upijena doza) | LC50 (30min)14 | - | IDLH15 | LOC16  (1/10 IDLH) |

Napomena: Tabela graničnih vrijednosti izloženosti koristi se kao pomoćno sredstvo prilikom ispunjavanja obrasca iz Priloga II. ovog pravilnika.

**PRILOG III.**

DIO 1.

Za sva područja postrojenja koja su obuhvaćena ovim pravilnikom:

1. Ime ili pravno lice operatera te puna adresa i naziv područja pogona/postrojenja/skladišta.

2. Informacije kojima operater potvrđuje da područje postrojenja podliježe obvezama propisanima ovim pravilnikom te da je Federalnom ministarstvu dostavljena Obavijest o prisutnosti opasnih supstanci, odnosno da je pribavljena saglasnost na Izvještaj o stanju sigurnosti.

3. Pojednostavljena objašnjenja aktivnosti koje se odvijaju unutar područja postrojenja.

4. Nazivi (uključujući i tradicionalne nazive) ili u slučaju opasnih supstanci obuhvaćenih dijelom 1. Priloga Ia., odnosno Prilogom Ib. ovog pravilnika, naziv kategorije ili razvrstavanja opasnosti opasnih supstanci u području pogona/postrojenja/skladišta koji bi mogli izazvati nesreću većih razmjera te opis njihovih osnovnih opasnih svojstava.

5. Opće informacije o načinu upozoravanja javnosti na području utjecaja, u slučaju potrebe; dostatne informacije o primjerenom ponašanju u slučaju nesreće većih razmjera ili naznaka mjesta gdje se tim informacijama može pristupiti elektronski.

6. Datum posljednjeg nadzora nad područjem postrojenja ili upućivanje na mjesto gdje se tim informacijama može pristupiti elektronički; informacije o tome gdje se na zahtjev mogu dobiti podrobne informacije o inspekciji i povezanom inspekcijskom planu.

7. Podaci o tome gdje je moguće dobiti dodatne odgovarajuće informacije.

DIO 2.

Za područja pogona/postrojenja/skladišta višeg razreda, uz informacije utvrđene u Dijelu 1. ovoga Priloga:

1. Opće informacije o prirodi rizika od nesreća većih razmjera u području pogona/postrojenja/skladišta uključujući i njihove moguće učinke na ljudsko zdravlje i okoliš te kratki prikaz glavnih vrsta scenarija nesreća večih razmjera i mjera nadzora za suočavanje s njima.

2. Informacije kojima se potvrđuje da je operater dužan poduzeti odgovarajuće mjere na lokaciji, posebice povezivanje s hitnim službama, radi ograničavanja posljedica nesreća večih razmjera i svođenja njihovih učinaka na najmanju mjeru.

3. Upućivanje na Vanjski plan intervencije koji je sastavljen kako bi se savladali svi učinci nesreće izvan mjesta događaja s preporukom da se u slučaju nesreće postupa prema uputama i zahtjevima interventnih jedinica i hitnih službi.

4. Po potrebi, podatke nalazi li se pogon/postrojenje/skladište u blizini teritorija druge države članice i predstavlja li mogućnost nesreće većih razmjera sa prekograničnim učincima u skladu sa Konvencijom o prekograničnim učincima industrijskih nesreća (“Službeni glasnik BiH” – Međunarodni ugovori”, broj 16/12).

5. Informacije o tome je li područje postrojenja u blizini teritorija druge države i predstavlja li mogućnost nesreće većih razmjera sa prekograničnim učincima u skladu sa Konvencijom o prekograničnim učincima industrijskih nesreća.

**PRILOG IV.**

Ja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kao zakonski zastupnik operatera \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pod moralnom, materijalnom i krivičnom odgovornošću, a na osnovu člana 6. stav (2) i/ili člana 11. stav (4) Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera, dajem sljedeću:

**Izjavu**

kojom potvrđujem da su svi podaci sadržani u obrascu Obavijesti operatera o pogonu/postrojenju/skladištu koje može izazvati nesreće većih razmjera, Planu sprječavanja nesreća većih razmjera i/ili Izvještaja o stanju sigurnosti istiniti, tačni i potpuni.

Ujedno izjavljujem da nemam primjedbi da dostavljene dokumente Federalno ministarstvo objavi na web stranici ministarstva u cilju informiranja javnosti ili dostavi umnožene elektronske verzije dokumenata zainteresovanim stranama.

Datum: Potpis davaoca izjave:

\_\_\_\_\_\_\_\_\_\_\_\_\_\_\_\_\_\_\_\_\_

(Ime i prezime)

**O B R A Z L O Ž E NJ E P R A V I L N I K A**

**I. PRAVNI OSNOV ZA DONOŠENJE PRAVILNIKA**

Pravni osnov za donošenje Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera (u daljem tekstu: Pravilnik) sadržan je u odredbama člana 102. stav (1) i člana 112. stav (2) Zakona o zaštiti okoliša ("Službene novine Federacije BiH", broj: 15/21). Navedenim odredbama, propisano je da Federalni ministar donosi propis kojim će se identificirati pogoni, postrojenja i/ili skladišta u kojima su prisutne opasne supstance koje mogu dovesti do nesreća većih razmjera, zatim definisati sadržaj Izvještaja o stanju sigurnosti, sadržaj Informacije o sigurnosnim mjerama i sadržaj unutarnjih i vanjskih planova intervencije

**II. USKLAĐENOST SA ZAKONODAVSTVOM EVROPSKE UNIJE**

U Evropskoj uniji (EU), pitanja identifikacije pogona, postrojenja i/ili skladišta u kojima su prisutne opasne supstance koje mogu dovesti do nesreća većih razmjera, sadržaja Izvještaja o stanju sigurnosti, sadržaja Informacije o sigurnosnim mjerama i sadržaja unutarnjih i vanjskih planova intervencije uređena su odredbama Direktive 2012/18/EU Evropskog parlamenta i Vijeća od 4. jula 2018. o kontroli opasnosti od velikih nesreća koje uključuju opasne tvari, o izmjeni i kasnijem stavljanju izvan snage Direktive Vijeća 96/82/EZ. Dio ove direktive je preuzet *Zakonom o zaštiti okoliša*, a dio koji se odnosi na identifikaciju pogona, postrojenja i/ili skladišta u kojima su prisutne opasne supstance koje mogu dovesti do nesreća većih razmjera, zatim sadržaj Izvještaja o stanju sigurnosti, sadržaj Informacije o sigurnosnim mjerama i sadržaj unutarnjih i vanjskih planova intervencije je preuzet ovim pravilnikom.

Pregled usklađenosti odredbi ovog pravilnika sa navedenom direktivom EU sadržan je u Uporednom prikazu usklađenosti koji se nalazi u prilogu ovog obrazloženja.

**III. RAZLOZI ZA DONOŠENJE PRAVILNIKA**

U februaru 2021. donesen je novi Zakon o zaštiti okoliša („Službene novine Federacije BiH“ broj 15/21). Članovima 102. stav (1) i 112. stav (2) Zakona propisano je da će Federalni ministar donijeti propis kojim će se identificirati pogoni, postrojenja i/ili skladišta u kojima su prisutne opasne supstance koje mogu dovesti do nesreća većih razmjera, zatim utvrđuje sadržaj Izvještaja o stanju sigurnosti, sadržaj Informacije o sigurnosnim mjerama i sadržaj unutarnjih i vanjskih planova intervencije, a članom 146. stav (2) propisano je da će se taj propis donijeti u u roku od godine dana od dana stupanja na snagu tog Zakona.

Materija ovog pravilnika regulisana je u okviru VII poglavlja, i to:

* Poglavlje I. – Opće odredbe;
* Poglavlje II. – Obaveze operatera;
* Poglavlje III. – Izvještaj o stanju sigurnosti;
* Poglavlje IV. – Unutrašnji i vanjski planovi intervencije;
* Poglavlje V – Informacija o sigurnosnim mjerama;
* Poglavlje VI – Obaveze ministarstva u poduzimanju mjera za sprječavanje nesreća većih razmjera;
* Poglavlje VII – Prelazne i završne odredbe.

**IV. OBRAZLOŽENJE PRAVNIH RJEŠENJA**

Materija Pravilnika regulisana je u okviru sedam gore navedenih poglavlja. Svako poglavlje sadrži istu i sličnu materiju koja je međusobno povezana i uslovljena. Na taj način stvoreni su uslovi da se primjena Pravilnika može vršiti na jasan i pravilan način. U tom cilju materija Pravilnika je regulisana na sljedeći način, i to:

1. **Poglavlje I. – Opće odredbe (čl. 1. do 4.)**

U okviru tog poglavlja regulisana su sljedeća pitanja:

* U **čl. 1.** navedena su samo pitanja koja su regulisana Pravilnikom, pa ta odredba predstavlja predmet Pravilnika.
* U **čl. 2.** regulisano je područje primjene ovog pravilnika, odnosno utvrđeni su izuzeci na koje se ne primjenjuje ovaj pravilnik.
* U **čl. 3.** pobrojane su definicije pojmova koje se koriste u svrhu primjene ovog pravilnika.
* U **čl. 4** definisane su supstance koje se smatraju opasnima i količine tih supstanci na koje se primjenjuju odredbe ovog pravilnika, te su definisani kriteriji za njihovo određivanje, a koji su u vezi sa Prilogom Ia. i Prilogom Ib.

1. **Poglavlje II. – Obaveze operatera (čl. 5. do 8.)**

U okviru tog poglavlja regulisana su sljedeća pitanja:

* U **čl. 5.** utvrđeno je ko vrši procjenu opasnosti od nesreća većih razmjera za određenu opasnu supstancu, koji kriteriji prilikom procjene se uzimaju u obzir, te u kojim slučajevima operater ima obavezu obavijestiti Federalno ministarstvo.
* U **čl. 6.** propisane su obaveze operatera o obavijesti o pogonu, postrojenju i/ili skladištu koje može izazvati nesreću većih razmjera koje treba dostaviti Federalnom ministarstvu. Ujedno, izrađen je i obrazac obavijesti koji je sadržan u Prilogu II. ovog Pravilnika. Ovaj član propisuje tehničke specifikacije postupanja sa pogonima, postrojenjima i/ili skladištima koje je operater dužan da poštuje prilikom rukovanja ovakvim objektima. Član propisuje i mogućnost držanja određenih podataka i informacija tajnim, uz odobrenja nadležnih organa.
* U **čl. 7.** definisane su obaveze operatera u vezi Plana sprječavanja nesreća većih razmjera, odnosno propisano je da Plan izrađuje ovlaštena pravna osoba koja je utvrđena drugim propisom, zatim definisan je obavezni sadržaj Plana, te utvrđen rok njegovog ažuriranja.
* U **čl. 8.** propisani su zahtjevi obavljanja obaveza propisanih članom 7. ovog pravilnika u smislu da će ih operater ispuniti na način da poduzme sve potrebne mjere da bi spriječio nesreće većih razmjera i ograničio njihove posljedice po zdravlje ljudi i okoliš.

1. **Poglavlje III. – Izvještaj o stanju sigurnosti (čl. 9. do 12.)**

* U **čl. 9.** propisana je obaveza izrade Izvještaja o stanju sigurnosti za pogone, postrojenja i/ili skladišta višeg razreda, definisana je odredba da Izvještaj o stanju sigurnosti izrađuje ovlaštena pravna osoba sa liste koja je propisana drugim propisom Federalnog ministarstva.
* U **čl. 10.** definisan je sadržaj Izvještaja o stanju sigurnosti..
* U **čl. 11.** propisana je obaveza dostavljanja Plana sprječavanja nesreća većih razmjera i/ili Izvještaja o stanju sigurnosti Federalnom ministarstvu uz zahtjev za izdavanje okolinske dozvole, što je u skladu sa stavom (3) člana 86. Zakona.
* U **čl. 12**. definisana je obaveza ažuriranja Plana sprječavanja nesreća većih razmjera i/ili Izvještaja o stanju sigurnosti, te su utvrđeni rokovi koji su usklađeni sa Zakonom.

1. **Poglavlje IV. – Unutrašnji i vanjski planovi intervencije (čl. 13. i 14.)**

* **U čl. 13.** utvrđen je obavezan sadržaj Unutrašnjeg plana intervencije.
* **U čl. 14.** utvrđen je obavezan sadržaj Vanjskog plana intervencije.

**5. Poglavlje V. – Informacija o sigurnosnim mjerama (čl. 15)**

* **U čl. 15.** utvrđene su Informacije o sigurnosnim mjerama koje je operater dužan dati javnosti u slučaju opasnosti ili nesreće većih razmjera. Informacija o sigurnosnim mjerama definisana je članom 105. Zakona, te je ovim Pravilnikom samo razrađena u pogledu informisanja javnosti.

**6. Poglavlje VI – Obaveze ministarstva u poduzimanju mjera za sprječavanje nesreća većih razmjera (čl. 16)**

- U **čl. 16.** definisane su mjere koje je ministarstvo obavezno poduzeti nakon nesreće većih razmjera, a u skladu sa članom 115. Zakona.

**7. Poglavlje VII – Prelazne i završne odredbe (čl. 17 do čl. 20.)**

- U **čl. 17.** propisana je rodna ravnopravnost.

- U **čl. 18.** propisana je odredba okončanja postupaka započetih prije stupanja na snagu Zakona, kojom je uređeno da će se u starim postupcima primjenjivati Pravilnik o sadržaju Izvješća o stanju sigurnosti, sadržaju informacija o sigurnosnim mjerama i sadržaju unutrašnjih i spoljnih planova intervencije („Službene novine Federacije BiH“, broj: 68/05)

- U **čl. 19.** utvrđeno je stavljanje van snage Pravilnika o sadržaju Izvješća o stanju sigurnosti, sadržaju informacija o sigurnosnim mjerama i sadržaju unutrašnjih i spoljnih planova intervencije („Službene novine Federacije BiH“, broj: 68/05).

- U **čl. 20.** propisan je vacatio legis u trajanju od osam dana od dana objave pravilnika u Službenim novinama FBiH.

U prilogu Pravilnika nalaze se Prilog Ia., Prilog Ib., Prilog II., Prilog IIa., Prilog III. i Prilog IV. koji su predviđeni Pravilnikom. Ti prilozi predstavljaju sastavni dio Pravilnika i po tom osnovu se primjenjuju zajedno sa odgovarajućim odredbama Pravilnika.

**V. JAVNE KONSULTACIJE**

Federalno ministarstvo okoliša i turizma je svojim dopisom br. 05-02-19-236/21 od 07.04.2021. godine pokrenulo proces javnih konsultacija na utvrđeni tekst putem njegovog objavljivanja na internetu (web stranica www.fmoit.gov.ba), sa pozivom zainteresiranoj javnosti za dostavljanje primjedbi i sugestija u roku od 30 dana od dana prijema obavijesti tog ministarstva, s obzirom da predmetni propis ima ili može da ima značajan uticaj na javnost.

U postupku javnih konsultacija, zaprimljeni su sugestije i komentari od strane:

- Gender Centar FBiH

- Ministarstvo za građenje, prostorno uređenje i zaštitu okoliša, Unsko – sanski kanton.

Radna grupa je izvršila analizu datih primjedbi i sugestija koje su u cjelini prihvaćene. Primjedbe koje su prihvaćene odnose se na sljedeća pitanja:

- rodne ravnopravnosti što je regulisano članom 17. Pravilnika;

- terminološka ujednačenost pojmova kroz Pravilnik koja je usklađena sa Zakonom.

U ostavljenom roku nije bilo komentara od strane organizacija civilnog društva i druge zainteresovane javnosti.

**V. MIŠLJENJA NADLEŽNIH ORGANA**

**VI. FINANSIJSKA SREDSTVA POTREBNA ZA PROVEDBU PROPISA**

Federacija BiH neće imati dodatne finansijske obaveze za primjenu ovog propisa.

1. Za novi pogon/ postorojenje priložiti izvod iz planskog akta odnosnog područja sa ucrtanom legendom o namjeni površina šireg područja i namjenama površine predmetne lokacije. [↑](#footnote-ref-1)
2. [↑](#footnote-ref-2)
3. NACE nomenklatura djelatnosti. [↑](#footnote-ref-3)
4. Odnosi se na naziv pogona/postrojenja kako je zvanično registrovano [↑](#footnote-ref-4)
5. [↑](#footnote-ref-5)